
(Tavallinen lainsäätämisjärjestys: ensimmäinen käsittely)
Tarkistus 1
Ehdotus asetukseksi
Johdanto-osan 1 kappale
	

	Komission teksti
	Tarkistus

	(1)	Maatalousalalla ja erityisesti viljelijöillä on edessään monenlaisia haasteita. Covid-19-pandemia ja Venäjän Ukrainaa vastaan käymä hyökkäyssota ovat johtaneet energiaan liittyvien maatalouden tuotantopanosten kustannusten ennennäkemättömään nousuun ja pitkään jatkuneeseen korkean inflaation jaksoon, jotka vaikuttavat viljelijöiden kustannuksiin ja elintarvikkeiden hintoihin. Samaan aikaan viljelijät ponnistelevat herkeämättä tuotantonsa ympäristökestävyyden kasvattamiseksi. Monien kuluttajien elinkustannukset ovat nousseet, ja kuluttajat ovat alkaneet suosia halvempia elintarvikkeita. Kaikki tämä on entisestään horjuttanut lisäarvon jakautumista elintarvikeketjussa ja kasvattanut viljelijöiden toimintaedellytysten epävarmuutta, mikä on synnyttänyt protesteja ja epäluottamusta. Sen vuoksi on tarpeen hyväksyä toimenpiteitä, joilla vastataan näihin haasteisiin ja palautetaan elintarvikeketjun toimijoiden keskinäinen luottamus.
	(1)	Maatalousalalla ja erityisesti viljelijöillä, jotka varmistavat ruokaturvan, on edessään monenlaisia haasteita. Covid-19-pandemia, maailmankaupan kasvava epävakaus, yhä äärimmäisemmät sääilmiöt ja Venäjän Ukrainaa vastaan käymä hyökkäyssota ovat johtaneet energiaan liittyvien maatalouden tuotantopanosten kustannusten ennennäkemättömään nousuun ja pitkään jatkuneeseen korkean inflaation jaksoon, jotka vaikuttavat viljelijöiden kustannuksiin ja elintarvikkeiden hintoihin. Samaan aikaan viljelijät ponnistelevat herkeämättä tuotantonsa ympäristökestävyyden kasvattamiseksi ja kamppailevat selvitäkseen liiallisen sääntelyn aiheuttamasta huomattavasta taakasta. Monien kuluttajien elinkustannukset ovat nousseet, ja kuluttajat ovat alkaneet suosia halvempia elintarvikkeita. Kaikki edellä mainitut seikat ovat entisestään horjuttaneet lisäarvon jakautumista elintarvikeketjussa ja kasvattaneet viljelijöiden ja erityisesti pienten ja keskisuurten tilojen toimintaedellytysten epävarmuutta, mikä on synnyttänyt protesteja ja epäluottamusta. Sen vuoksi on tarpeen hyväksyä toimenpiteitä, joilla vastataan näihin haasteisiin ja palautetaan oikeudenmukaisuus ja elintarvikeketjun toimijoiden keskinäinen luottamus ja suojataan viljelijöiden tuloja sekä lisätään nuorten luottamusta kyseiseen ammattiin.



Tarkistus 2

Ehdotus asetukseksi
Johdanto-osan 1 a kappale (uusi)
	

	Komission teksti
	Tarkistus

	
	(1 a)	Viljelijöiden aseman vahvistamiseksi maataloustuote- ja elintarvikeketjussa on tarpeen vahvistaa tuottajaorganisaatioiden ja osuuskuntien merkitystä arvonlisän tuottajina julkisilla politiikkatoimilla, jotka auttavat parantamaan tuottajaorganisaatioiden ja osuuskuntien jäsenten tuotteiden kustannustehokkuutta, näkyvyyttä ja kilpailukykyä sekä lisäämään kyseisten viljelijöiden neuvotteluvoimaa.



Tarkistus 3

Ehdotus asetukseksi
Johdanto-osan 3 kappale
	

	Komission teksti
	Tarkistus

	(3)	Luottamuksen ja oikeudenmukaisuuden lisäämiseksi ilmaisuja ”reilu”, ”oikeudenmukainen” tai vastaavia ilmaisuja olisi elintarvikeketjussa käytettävä ainoastaan sellaisten kaupan käytäntöjen osoittamiseen, joiden avulla varmistetaan viljelijöiden ja ostajien välisten kauppasuhteiden vakaus ja avoimuus sekä osallistuvien viljelijöiden oikeudenmukaisena pitämä hinnoittelu ja joilla tuetaan ja edistetään Yhdistyneiden kansakuntien kestävän kehityksen tavoitteita, myös tavalla, joka on yhdenmukainen Euroopan parlamentin ja neuvoston direktiivin (EU) 2024/17605 liitteen I kanssa.
	(3)	Luottamuksen ja oikeudenmukaisuuden lisäämiseksi ilmaisuja ”reilu”, ”oikeudenmukainen” tai vastaavia ilmaisuja olisi elintarvikeketjussa käytettävä ainoastaan viljelijän tietoisen ennakkosuostumuksen perusteella sellaisten kaupan käytäntöjen osoittamiseen, joiden avulla varmistetaan viljelijöiden ja ostajien välisten kauppasuhteiden vakaus ja avoimuus sekä osallistuvien viljelijöiden oikeudenmukaisena pitämä hinnoittelu ja joilla tuetaan ja edistetään Yhdistyneiden kansakuntien kestävän kehityksen tavoitteita, myös tavalla, joka on yhdenmukainen Euroopan parlamentin ja neuvoston direktiivin (EU) 2024/17605 liitteen I kanssa. Siksi on olennaisen tärkeää taata läpinäkyvä hinnoittelu ja se, että arvo jakautuu oikeasuhteisesti elintarvikeketjussa ja että siinä otetaan huomioon kaikkien osapuolten, erityisesti kyseisen ketjun heikointa lenkkiä edustavien maanviljelijöiden, työ ja heidän ottamansa riskit.

	__________________
	__________________

	5 Euroopan parlamentin ja neuvoston direktiivi (EU) 2024/1760, annettu 13 päivänä kesäkuuta 2024, yritysten kestävää toimintaa koskevasta huolellisuusvelvoitteesta ja direktiivin (EU) 2019/1937 ja asetuksen (EU) 2023/2859 muuttamisesta (EUVL L, 2024/1760, 5.7.2024, ELI: http://data.europa.eu/eli/reg/2024/1760/oj).
	5 Euroopan parlamentin ja neuvoston direktiivi (EU) 2024/1760, annettu 13 päivänä kesäkuuta 2024, yritysten kestävää toimintaa koskevasta huolellisuusvelvoitteesta ja direktiivin (EU) 2019/1937 ja asetuksen (EU) 2023/2859 muuttamisesta (EUVL L, 2024/1760, 5.7.2024, ELI: http://data.europa.eu/eli/reg/2024/1760/oj).



Tarkistus 4
Ehdotus asetukseksi
Johdanto-osan 3 a kappale (uusi)
	

	Komission teksti
	Tarkistus

	
	(3 a)	Unionin ruokasuvereniteetin vahvistamiseksi, maataloustulojen tukemiseksi ja kestävien järjestelmien takaamiseksi olisi edistettävä unionin maataloustuotteiden eurooppalaista etuuskohtelua erityisesti julkisissa hankinnoissa ja varastointijärjestelyissä. Tämän etuuskohtelun pitäisi auttaa vähentämään riippuvuutta tuonnista ja johtaa siihen, että lisäarvoa tuottava tuotanto siirtyy takaisin unioniin.



Tarkistus 5

Ehdotus asetukseksi
Johdanto-osan 4 kappale
	

	Komission teksti
	Tarkistus

	(4)	Ilmaisua ”lyhyt toimitusketju” olisi käytettävä ainoastaan sellaisten kaupan käytäntöjen yhteydessä, joissa viljelijöiden ja kuluttajien välillä on suora yhteys, jonka ansiosta tuotantoprosessin ja tuotteen tietoja voidaan välittää suoraan, myös etäviestintävälineillä ja/tai sellaisen välittäjän avulla, joka varmistaa tällaisen tietojenvaihdon myyntihetkellä. Vaihtoehtoisesti tätä ilmaisua voidaan käyttää myös silloin, kun viljelijät ja kuluttajat sijaitsevat maantieteellisesti lähellä toisiaan, myös rajatylittävissä tilanteissa. Tällä kannustetaan kuluttajia maksamaan hintoja, joilla viljelijät saavat kohtuullisen korvauksen tuotteistaan, vahvistetaan ja edistetään maaseutualueiden kehitystä sekä parannetaan avoimuutta tuotteiden alkuperästä ja tuotantomenetelmistä.
	(4)	Ilmaisua ”lyhyt toimitusketju” olisi käytettävä viljelijän ennakkosuostumuksen perusteella ja ainoastaan sellaisten kaupan käytäntöjen yhteydessä, joissa viljelijän tai osuuskuntien tai tuottajaorganisaatioiden ja kuluttajien välillä on suora yhteys tai vain vähäinen määrä välittäjiä, minkä ansiosta tuotantoprosessin ja tuotteen tietoja voidaan välittää, myös etäviestintävälineillä ja/tai sellaisen välittäjän avulla, joka varmistaa tällaisen tietojenvaihdon myyntihetkellä. Vaihtoehtoisesti tätä ilmaisua voidaan käyttää myös silloin, kun viljelijät ja kuluttajat ovat läheisessä yhteydessä toisiinsa, myös verkkomyynnin muodossa, tai sijaitsevat maantieteellisesti lähellä toisiaan, myös rajatylittävissä tilanteissa. Maantieteellisen läheisyyden arviointiperusteena olisi pidettävä lyhyttä kuljetusmatkaa tai -aikaa. Tällä kannustetaan kuluttajia maksamaan hintoja, joilla viljelijät saavat kohtuullisen korvauksen tuotteistaan, vahvistetaan ja edistetään maaseutualueiden kehitystä sekä parannetaan avoimuutta tuotteiden alkuperästä ja tuotantomenetelmistä. Sitä olisi sovellettava sisämarkkinoilla tuotettuihin ja niille saatettuihin tuotteisiin. Tällä välineellä lisätään avoimuutta ja taloudellista oikeudenmukaisuutta ja elvytetään maaseutualueita, sanotun kuitenkaan rajoittamatta sisämarkkinoiden toimintaa.



Tarkistus 6

Ehdotus asetukseksi
Johdanto-osan 5 kappale
	

	Komission teksti
	Tarkistus

	(5)	Kun otetaan huomioon markkinaolosuhteet, kuluttajien muuttuvat odotukset sekä kaupan pitämisen vaatimusten ja asiaan liittyvien kansainvälisten standardien kehittyminen, komissiolle olisi siirrettävä täytäntöönpanovalta vahvistaa yhdenmukaiset edellytykset sellaisten vapaaehtoisten ilmaisujen käytölle, joilla osoitetaan kaupan käytännöt, jotka liittyvät lisäarvon oikeudenmukaiseen jakautumiseen viljelijöille sekä lyhyiden toimitusketjujen luomiseen ja ylläpitämiseen. Tätä valtaa olisi käytettävä Euroopan parlamentin ja neuvoston asetuksen (EU) N:o 182/20116 mukaisesti.
	(5)	Kun otetaan huomioon markkinaolosuhteet, kuluttajien muuttuvat odotukset sekä kaupan pitämisen vaatimusten ja asiaan liittyvien kansainvälisten standardien kehittyminen, komissiolle olisi siirrettävä valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti sellaisten vapaaehtoisten ilmaisujen käytöstä, joilla osoitetaan kaupan käytännöt, jotka liittyvät lisäarvon oikeudenmukaiseen jakautumiseen viljelijöille sekä lyhyiden toimitusketjujen luomiseen ja ylläpitämiseen. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti5 a. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.

	__________________
	____________________

	
	5 a EUVL L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.

	6 Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13, ELI: http://data.europa.eu/eli/reg/2011/182/oj).
	



Tarkistus 7

Ehdotus asetukseksi
Johdanto-osan 7 kappale
	

	Komission teksti
	Tarkistus

	(7)	Vaikka jäsenvaltiot voivat pitää voimassa tai ottaa käyttöön kansallisia säännöksiä, joissa säädetään lisävaatimuksista kaupan käytäntöjä koskevien vapaaehtoisten ilmaisujen käytölle, kyseiset säännökset eivät saisi haitata, rajoittaa tai estää näiden ilmaisujen käyttöä tuotteissa, jotka on laillisesti tuotettu tai joita pidetään kaupan toisessa jäsenvaltiossa.
	(7)	Vaikka jäsenvaltiot voivat pitää voimassa tai ottaa käyttöön kansallisia säännöksiä, joissa säädetään lisävaatimuksista kaupan käytäntöjä koskevien vapaaehtoisten ilmaisujen käytölle, kyseiset säännökset eivät saisi haitata, rajoittaa tai estää näiden ilmaisujen käyttöä tuotteissa, jotka on laillisesti tuotettu tai joita pidetään kaupan toisessa jäsenvaltiossa, eivätkä lisätä viljelijöille, etenkään pienille ja keskikokoisille tiloille, aiheutuvaa sääntelytaakkaa.



Tarkistus 8

Ehdotus asetukseksi
Johdanto-osan 8 kappale
	

	Komission teksti
	Tarkistus

	(8)	Kirjallisten sopimusten laatimisella on ratkaiseva merkitys toimijoiden vastuuvelvollisuudelle, markkinasignaalien merkityksen ymmärtämiselle, tarjonnan mukauttamiselle kysyntään, hintojen välittymisen parantamiselle toimitusketjussa, avoimuuden lisäämiselle sekä hyvän kauppatavan vastaisten käytäntöjen ehkäisemiselle ja niihin puuttumiselle. Maito- ja maitotuotealan sopimussuhteita koskevat säännöt olisi sen vuoksi ulotettava koskemaan muita tuotteita kuin raakamaitoa, ja samalla olisi varmistettava yhdenmukaisuus muihin maatalouden aloihin sovellettavien sopimussuhteita koskevien sääntöjen kanssa.
	(8)	Kirjallisten sopimusten laatimisella on tärkeä merkitys toimijoiden vastuuvelvollisuudelle, markkinasignaalien merkityksen ymmärtämiselle, tarjonnan mukauttamiselle kysyntään, hintojen välittymisen parantamiselle toimitusketjussa, avoimuuden lisäämiselle ja hyvän kauppatavan vastaisten käytäntöjen ehkäisemiselle ja niihin puuttumiselle sekä sellaisten hintojen kunnioittamiselle, joilla varmistetaan viljelijöille kohtuullinen korvaus. Samalla kirjallisten sopimusten käyttö on ratkaisevan tärkeää, sillä ne ovat keino ehkäistä toistuvia hyvän kauppatavan vastaisia käytäntöjä, kuten maksuviivästyksiä, tilausten yksipuolista peruuttamista ja sopimusehtojen muuttamista taannehtivasti. Kyseiset käytännöt vaikuttavat erityisesti pientuottajiin, joilla ei ole oikeudellisia keinoja puolustautua. Maito- ja maitotuotealan sopimussuhteita koskevat säännöt olisi sen vuoksi ulotettava koskemaan muita tuotteita kuin raakamaitoa, ja samalla olisi varmistettava yhdenmukaisuus muihin maatalouden aloihin sovellettavien sopimussuhteita koskevien sääntöjen kanssa. Näiden toimenpiteiden täytäntöönpano luo näin ollen maataloustuottajille puitteet ja tarvittavan suojan, jotta he voivat hyödyntää ja suunnitella tuotantoaan ja siten edistää paikallisen talouden kehitystä.



Tarkistus 9

Ehdotus asetukseksi
Johdanto-osan 9 kappale
	

	Komission teksti
	Tarkistus

	(9)	Jotta voidaan lisätä joustavuutta jäsenvaltioiden kannalta ja yksinkertaistaa tuottajaorganisaatioiden hyväksymismenettelyä ja siten vähentää transaktiokustannuksia sekä parantaa tehokkuutta, tuottajaorganisaatioita koskevissa säännöissä olisi sallittava tuottajaorganisaatioiden hyväksyminen yhden hakemuksen perusteella, joka kattaa useita aloja ja tuotteita. Lisäksi luonnonmukaisten tuotteiden tuottajien välisen yhteistyön tehostamiseksi olisi nimenomaisesti mahdollistettava tällaisten tuottajien tuottajaorganisaatioiden perustaminen ja hyväksyminen. Tuottajaorganisaatioiden ja niiden perussääntöjen hyväksymistä koskevissa edellytyksissä olisi säädettävä, että tuottajaorganisaatiot perustetaan viljelijöiden aloitteesta ja että niissä noudatetaan määräysvallan osalta sääntöjä, joilla varmistetaan, että viljelijäjäsenet voivat demokraattisesti valvoa organisaatiotaan ja sen päätöksiä. Tämä ei saisi estää tuottajia, jotka eivät ole viljelijöitä, ja muita kuin tuottajia liittymästä tuottajaorganisaatioihin.
	(9)	Jotta voidaan lisätä joustavuutta jäsenvaltioiden kannalta ja yksinkertaistaa tuottajaorganisaatioiden hyväksymismenettelyä ja siten vähentää transaktiokustannuksia sekä parantaa tehokkuutta, tuottajaorganisaatioita koskevissa säännöissä olisi sallittava tuottajaorganisaatioiden hyväksyminen yhden hakemuksen perusteella, joka kattaa useita aloja ja tuotteita. Lisäksi luonnonmukaisten tuotteiden tuottajat voivat hyödyntää nykyistä mahdollisuutta perustaa ja hyväksyä tuottajaorganisaatioita yhteistyönsä tehostamiseksi. Tuottajaorganisaatioiden ja niiden perussääntöjen hyväksymistä koskevissa edellytyksissä olisi säädettävä, että tuottajaorganisaatiot perustetaan viljelijöiden aloitteesta tai, hedelmien ja vihannesten tapauksessa, tuottajien aloitteesta ja että niissä noudatetaan määräysvallan osalta sääntöjä, joilla varmistetaan, että viljelijäjäsenet voivat demokraattisesti valvoa organisaatiotaan ja sen päätöksiä.



Tarkistus 10
Ehdotus asetukseksi
Johdanto-osan 10 kappale
	

	Komission teksti
	Tarkistus

	(10)	Jotta voidaan edelleen edistää kestävää kehitystä, mikä on perussopimuksen keskeinen periaate ja yksi unionin politiikkojen ensisijaisista tavoitteista, ja varmistaa viljelijöiden ja ostajien välisten kaupallisten suhteiden avoimuus, vakaus ja oikeudenmukaisuus koko toimitusketjussa, jäsenvaltioiden olisi voitava hyväksyä tuottajaorganisaatiot, joilla on kaupan käytäntöjä koskevia erityistavoitteita, joita ilmaistaan vapaaehtoisilla ilmaisuilla ”reilu”, ”oikeudenmukainen” tai vastaavat ilmaisut ja ”lyhyt toimitusketju”.
	(10)	Jotta voidaan edelleen edistää kestävää kehitystä, mikä on perussopimuksen keskeinen periaate ja yksi unionin politiikkojen ensisijaisista tavoitteista, ja varmistaa viljelijöiden ja ostajien välisten kaupallisten suhteiden avoimuus, vakaus ja oikeudenmukaisuus koko toimitusketjussa, jäsenvaltioiden olisi voitava hyväksyä tuottajaorganisaatiot, joilla on kaupan käytäntöjä koskevia erityistavoitteita, joita ilmaistaan vapaaehtoisilla ilmaisuilla ”reilu”, ”oikeudenmukainen” tai vastaavat ilmaisut ja ”lyhyt toimitusketju”. Lisäksi tällaisten ilmaisujen käytön edistämisestä voisi olla apua, kun kuluttajia valistetaan kulutusvalintojen vaikutuksista sosiaaliseen oikeudenmukaisuuteen ja talouden kestävyyteen maatalouselintarvikealalla.



Tarkistus 11

Ehdotus asetukseksi
Johdanto-osan 11 kappale
	

	Komission teksti
	Tarkistus

	(11)	Jotta taattaisiin viljelijöille kohtuullinen elintaso, parannettaisiin heidän neuvotteluasemaansa jalostajiin ja muihin tuotantoketjun toimijoihin nähden ja edistettäisiin lisäarvon oikeudenmukaisempaa jakautumista toimitusketjussa, mahdollisuus neuvotella sopimusehtoja jäsenten puolesta olisi laajennettava koskemaan ei-hyväksyttyjä tuottajaorganisaatioita, myös osuuskuntia, kun sopimukset koskevat tuotannon osaa tai kokonaistuotantoa. Jotta varmistettaisiin tasavertainen kohtelu hyväksyttyjen tuottajaorganisaatioiden jäsenten kanssa, tähän mahdollisuuteen olisi sovellettava asianmukaisia rajoituksia. Tätä mahdollisuutta hyödyntävien ei-hyväksyttyjen tuottajaorganisaatioiden olisi noudatettava unionin tasolla vahvistettuja hyväksymisedellytyksiä ja harjoitettava Euroopan parlamentin ja neuvoston asetuksessa (EU) N:o 1308/20137 tarkoitettuja toimintoja, myös mahdollisuutta keskittää jäsentensä tuottamien tuotteiden tarjontaa ja markkinoille saattamista.
	(11)	Jotta taattaisiin viljelijöille kohtuullinen elintaso, parannettaisiin heidän neuvotteluasemaansa jalostajiin ja muihin tuotantoketjun toimijoihin nähden ja edistettäisiin lisäarvon oikeudenmukaisempaa jakautumista toimitusketjussa, mahdollisuus neuvotella sopimusehtoja jäsenten puolesta olisi laajennettava koskemaan ei-hyväksyttyjä tuottajaorganisaatioita, myös osuuskuntia, kansallisen lainsäädännön mukaisesti, kun sopimukset koskevat tuotannon osaa tai kokonaistuotantoa, edellyttäen, että nämä organisaatiot ovat jo aiemmin hakeneet hyväksymistä jossakin jäsenvaltiossa hyväksymishakemuksen jättämiselle määritetyn viiden vuoden enimmäisajan kuluessa. Jotta varmistettaisiin tasavertainen kohtelu hyväksyttyjen tuottajaorganisaatioiden jäsenten kanssa, tähän mahdollisuuteen olisi sovellettava asianmukaisia rajoituksia. Tätä mahdollisuutta hyödyntävien ei-hyväksyttyjen tuottajaorganisaatioiden olisi noudatettava unionin tasolla vahvistettuja hyväksymisedellytyksiä ja harjoitettava Euroopan parlamentin ja neuvoston asetuksessa (EU) N:o 1308/20137 tarkoitettuja toimintoja, myös mahdollisuutta keskittää jäsentensä tuottamien tuotteiden tarjontaa ja markkinoille saattamista.

	__________________
	__________________

	7 Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671, ELI: http://data.europa.eu/eli/reg/2013/1308/oj).
	7 Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671, ELI: http://data.europa.eu/eli/reg/2013/1308/oj).



Tarkistus 12

Ehdotus asetukseksi
Johdanto-osan 12 kappale
	

	Komission teksti
	Tarkistus

	(12)	Jotta vahvistettaisiin hyväksyttyjen tuottajaorganisaatioiden neuvotteluasemaa ja varmistettaisiin maataloustuotannon kestävä kehitys, hyväksyttyjen tuottajaorganisaatioiden yhteenliittymien olisi voitava neuvotella jäsentensä puolesta sopimusehtoja, myös hinnoittelua, tuotannon osan tai kokonaistuotannon osalta. Tämä mahdollisuus olisi sallittava sillä varauksella, että kyseisten yhteenliittymien jäseninä olevat organisaatiot eivät ole myös toisen tuottajaorganisaatioiden yhteenliittymän jäseniä ja että yhteenliittymän toiminnan kattamien tuotteiden määrä ei ylitä 33:a prosenttia kyseisen jäsenvaltion kansallisesta kokonaistuotannosta. Jotta markkinoilla säilyisi toimiva kilpailu, hyväksyttyjen tuottajaorganisaatioiden yhteenliittymien ei myöskään pitäisi voida neuvotella sopimusehdoista, jos näihin yhteenliittymiin kuuluu myös ei-hyväksyttyjä tuottajaorganisaatioita.
	(12)	Jotta vahvistettaisiin hyväksyttyjen tuottajaorganisaatioiden neuvotteluasemaa ja varmistettaisiin maataloustuotannon kestävä kehitys, hyväksyttyjen tuottajaorganisaatioiden yhteenliittymien olisi voitava neuvotella jäsentensä puolesta sopimusehtoja, myös hinnoittelua, tuotannon osan tai kokonaistuotannon osalta, hedelmiä ja vihanneksia lukuun ottamatta, paitsi jos tuottajaorganisaatioiden yhteenliittymät sitä nimenomaisesti pyytävät. Tämä mahdollisuus olisi sallittava sillä varauksella, että kyseisten yhteenliittymien jäseninä olevat organisaatiot eivät ole myös toisen tuottajaorganisaatioiden yhteenliittymän jäseniä ja että yhteenliittymän toiminnan kattamien tuotteiden määrä ei ylitä 33:a prosenttia kyseisen jäsenvaltion kansallisesta kokonaistuotannosta tai viittä prosenttia koko unionin tuotannosta. Jotta markkinoilla säilyisi toimiva kilpailu, hyväksyttyjen tuottajaorganisaatioiden yhteenliittymien ei myöskään pitäisi voida neuvotella sopimusehdoista, jos näihin yhteenliittymiin kuuluu myös ei-hyväksyttyjä tuottajaorganisaatioita.



Tarkistus 13
Ehdotus asetukseksi
Johdanto-osan 12 a kappale (uusi)
	

	Komission teksti
	Tarkistus

	
	(12 a)	Hyväksyttyjen tuottajaorganisaatioiden ja hyväksyttyjen tuottajaorganisaatioiden yhteenliittymien aseman vahvistamiseksi niille on taattava oikeusvarmuus ja ennakoitavuus, joita niiden tehtävien hoitaminen edellyttää SEUT 39 artiklan tavoitteiden mukaisesti. Tätä varten asetuksen (EU) N:o 1308/2013 152 artiklan 1 a kohtaa olisi muutettava ja täsmennettävä, mitkä toiminnot kuuluvat SEUT 101 artiklan 1 kohdan mukaisen poikkeuksen soveltamisalaan unionin tuomioistuimen 14 päivänä marraskuuta 2017 asiassa C-671/15 antaman tuomion mukaisesti.



Tarkistus 14

Ehdotus asetukseksi
Johdanto-osan 13 kappale
	

	Komission teksti
	Tarkistus

	(13)	Jotta ostajat eivät pystyisi heikentämään tuottajaorganisaatioiden neuvotteluasemaa, olisi vahvistettava asianmukaiset suojatoimet, jotka koskevat ostajien ja kyseisten tuottajaorganisaatioiden jäsenten välistä yhteydenpitoa. Ostajat voivat olla yhteydessä tuottajaorganisaation jäseniin, kunhan tällainen yhteydenpito ei vaaranna tuottajaorganisaation tavoitteita tai mahdollisuutta keskittää tuotteiden tarjontaa ja markkinoille saattamista.
	(13)	Jotta ostajat eivät pystyisi heikentämään tuottajaorganisaatioiden neuvotteluasemaa, olisi vahvistettava asianmukaiset suojatoimet, jotka koskevat ostajien ja kyseisten tuottajaorganisaatioiden jäsenten välistä yhteydenpitoa. Ostajat voivat olla yhteydessä tuottajaorganisaation jäseniin, kunhan tällainen yhteydenpito ei vaaranna tuottajaorganisaation tavoitteita tai mahdollisuutta keskittää tuotteiden tarjontaa ja markkinoille saattamista. Samalla suositetaan, että standardoitujen digitaalisten välineiden lisäksi viljelijöillä olisi oltava käytössään myös helposti tehtävät vakiomuotoiset sopimukset, jotka ovat saatavilla kansallisella tasolla ja jotka voidaan lähettää sähköpostitse byrokratian vähentämiseksi. Jäsenvaltioiden olisi myös tarjottava helposti saatavilla olevia verkkokursseja ja ohjeita sopimusten laatimiseksi ja rekisteröimiseksi.



Tarkistus 15
Ehdotus asetukseksi
Johdanto-osan 13 a kappale (uusi)
	

	Komission teksti
	Tarkistus

	
	(13 a)	Kansainvälisesti toimivat yhteishankintayksiköt luovat entistä enemmän painetta maataloustuotteiden hintoihin ja pyrkivät käyttämään hyväkseen jäsenvaltioiden välisiä sääntelyyn liittyviä ja sosiaalisia eroja. Näitä toimijoita olisi kiireellisesti säänneltävä ja suojattava maataloustuottajia epäasianmukaisilta sopimuskäytännöiltä, lisäarvon kaappaamiselta ja unionin sosiaali- ja ympäristölainsäädännöistä johtuvalta epäreilulta kilpailulta.



Tarkistus 16

Ehdotus asetukseksi
Johdanto-osan 15 kappale
	

	Komission teksti
	Tarkistus

	(15)	Eräät jäsenvaltiot ovat päättäneet, että kaikista maataloustuotteiden toimituksista niiden alueella on tehtävä kirjalliset sopimukset osapuolten välillä. Niissä jäsenvaltioissa, joissa tätä mahdollisuutta ei käytetä, viljelijät, tuottajaorganisaatiot tai tuottajaorganisaatioiden yhteenliittymät voivat pyytää kirjallisten sopimusten käyttöä. Viljelijöiden heikomman neuvotteluaseman ja ostajien kaupallisten vastatoimien pelon vuoksi viljelijöiden ja heidän yhteenliittymiensä voi kuitenkin olla vaikea esittää tällaista pyyntöä. Jotta lisättäisiin luottamusta, avoimuutta ja tehokkuutta toimitusketjussa ja annettaisiin kaikille viljelijöille, tuottajaorganisaatioille ja tuottajaorganisaatioiden yhteenliittymille mahdollisuus hyötyä kirjallisten sopimusten käytöstä, viljelijän, tuottajaorganisaation tai tuottajaorganisaatioiden yhteenliittymän suorittamasta maataloustuotteiden toimituksesta unionissa jalostajalle, jakelijalle tai vähittäismyyjälle olisi tehtävä kirjallinen sopimus.
	(15)	Eräät jäsenvaltiot ovat päättäneet, että kaikista maataloustuotteiden toimituksista niiden alueella on tehtävä kirjalliset sopimukset osapuolten välillä. Niissä jäsenvaltioissa, joissa tätä mahdollisuutta ei käytetä, viljelijät, tuottajaorganisaatiot tai tuottajaorganisaatioiden yhteenliittymät voivat pyytää kirjallisten sopimusten käyttöä. Viljelijöiden heikomman neuvotteluaseman ja ostajien kaupallisten vastatoimien pelon vuoksi viljelijöiden ja heidän yhteenliittymiensä voi kuitenkin olla vaikea esittää tällaista pyyntöä. Jotta lisättäisiin luottamusta, avoimuutta ja tehokkuutta toimitusketjussa ja annettaisiin kaikille viljelijöille, tuottajaorganisaatioille ja tuottajaorganisaatioiden yhteenliittymille mahdollisuus hyötyä kirjallisten sopimusten käytöstä, viljelijän, tuottajaorganisaation tai tuottajaorganisaatioiden yhteenliittymän suorittamasta maataloustuotteiden toimituksesta unionissa jalostajalle, jakelijalle tai vähittäismyyjälle olisi tehtävä kirjallinen sopimus. Jäsenvaltioiden olisi toimialakohtaisen organisaation tai sellaisen organisaation pyynnöstä, jonka katsotaan edustavan laajalti jotakin maatalousalaa, voitava päättää, onko tietyt erityisalat syytä vapauttaa kirjallisen sopimuksen tekemistä koskevasta velvoitteesta.



Tarkistus 17

Ehdotus asetukseksi
Johdanto-osan 16 kappale
	

	Komission teksti
	Tarkistus

	(16)	Jotta parannettaisiin markkinasignaalien huomioon ottamista ja hintojen välittymistä, jäsenvaltioiden olisi voitava vaatia, että tuottajien, jotka eivät ole viljelijöitä, tuottajaorganisaatioita tai tuottajaorganisaatioiden yhteenliittymiä, maataloustuotteiden toimituksista tehdään kirjallinen sopimus ja että ostajat tekevät kirjalliset tarjoukset maataloustuotteiden toimituksia koskevista sopimuksista. Yksinkertaisuuden takaamiseksi ja liiketoimintakustannusten vähentämiseksi tässä asetuksessa olisi säädettävä tietyistä poikkeuksista vaatimuksiin käyttää kirjallisia sopimuksia tai kirjallisia tarjouksia ja annettava jäsenvaltioille mahdollisuus vapauttaa tietyt toimitukset vaatimuksesta käyttää kirjallisia sopimuksia tai kirjallisia tarjouksia mutta jättää samalla viljelijöille ja heidän yhteenliittymilleen mahdollisuus pyytää kirjallisten sopimusten tai kirjallisten tarjousten käyttöä, jos tällaista velvoitetta ei ole.
	(16)	Jotta parannettaisiin markkinasignaalien huomioon ottamista ja hintojen välittymistä, jäsenvaltioiden olisi voitava vaatia, että tuottajien, jotka eivät ole viljelijöitä, tuottajaorganisaatioita tai tuottajaorganisaatioiden yhteenliittymiä, maataloustuotteiden toimituksista tehdään kirjallinen sopimus ja että tuottajat tekevät kirjalliset tarjoukset maataloustuotteiden toimituksia koskevista sopimuksista. Yksinkertaisuuden takaamiseksi ja liiketoimintakustannusten vähentämiseksi tässä asetuksessa olisi säädettävä tietyistä poikkeuksista vaatimuksiin käyttää kirjallisia sopimuksia tai kirjallisia tarjouksia ja annettava jäsenvaltioille mahdollisuus vapauttaa tietyt toimitukset vaatimuksesta käyttää kirjallisia sopimuksia tai kirjallisia tarjouksia mutta jättää samalla viljelijöille ja heidän yhteenliittymilleen mahdollisuus pyytää kirjallisten sopimusten tai kirjallisten tarjousten käyttöä, jos tällaista velvoitetta ei ole. Tätä joustavuutta olisi sovellettava viljelijöiden suojelusta tinkimättä, kun taas poikkeukset olisi määriteltävä selkeästi, jotta voidaan estää sääntöjenvastaiset tulkinnat ja sopimusvelvoitteiden kiertäminen.



Tarkistus 18

Ehdotus asetukseksi
Johdanto-osan 17 kappale
	

	Komission teksti
	Tarkistus

	(17)	Vaatimuksesta käyttää maataloustuotteiden toimituksia koskevia kirjallisia sopimuksia ja niiden käyttöä koskevista perusedellytyksistä olisi säädettävä unionin tasolla ja varmistettava samalla, että osapuolten oikeutta neuvotella sopimustensa kaikista ehdoista ei rajoiteta enempää kuin on ehdottoman välttämätöntä.
	(17)	Vaatimuksesta käyttää maataloustuotteiden toimituksia koskevia kirjallisia sopimuksia ja niiden käyttöä koskevista perusedellytyksistä olisi säädettävä unionin tasolla ja varmistettava samalla, että osapuolten oikeutta neuvotella sopimustensa kaikista ehdoista ei rajoiteta enempää kuin on ehdottoman välttämätöntä. Jäsenvaltioita ei pitäisi kuitenkaan estää toteuttamasta tiukempia toimia hyvän kauppatavan vastaisten käytäntöjen torjumiseksi maataloustuote- ja elintarvikeketjussa edellyttäen, että toimet ovat asianmukaisia ja oikeassa suhteessa tavoitteisiinsa nähden ja että ne ovat direktiivin (EU) 2019/633 mukaisia. Sopimusmenettelyn yksinkertaistaminen erityisesti sähköisesti lähetettävien standardoitujen ja digitalisoitujen mallien ja muotojen avulla on keskeistä näiden sääntöjen tehokkaan ja oikeudenmukaisen soveltamisen varmistamiseksi, erityisesti pientuottajien osalta, ja samalla olisi varmistettava riittävä joustavuus keinona huolehtia siitä, että maatalousalan monimuotoisuus otetaan asianmukaisesti huomioon.



Tarkistus 19

Ehdotus asetukseksi
Johdanto-osan 18 kappale
	

	Komission teksti
	Tarkistus

	(18)	Jotta osapuolia kannustettaisiin pääsemään sovintoon kirjallisten sopimusten tekemistä tai tarkistamista koskevissa riita-asioissa, jäsenvaltioiden olisi otettava käyttöön sovittelumekanismeja. Jäsenvaltioiden olisi ilmoitettava komissiolle alueellaan käytössä olevista sovittelumekanismeista tai niiden perustamisesta, ja komissio voi helpottaa näitä mekanismeja koskevien parhaiden käytäntöjen vaihtoa.
	(18)	Jotta osapuolia kannustettaisiin pääsemään sovintoon kirjallisten sopimusten tekemistä tai tarkistamista koskevissa riita-asioissa, jäsenvaltioiden olisi otettava käyttöön sovittelumekanismeja. Sovittelumekanismien olisi oltava edelleen täysin vapaaehtoisia kaikille osapuolille. Jäsenvaltioiden olisi varmistettava, että jos sopimuksen virallistamisesta, tulkinnasta tai täytäntöönpanosta ei päästä sopimukseen, osapuolet voivat pyytää sovittelua. Jäsenvaltioiden olisi ilmoitettava komissiolle alueellaan käytössä olevista sovittelun oikeudellisista kehyksistä tai sovittelumekanismeista, ja komissio voi helpottaa näitä oikeudellisia kehyksiä tai mekanismeja koskevien parhaiden käytäntöjen vaihtoa.



Tarkistus 20

Ehdotus asetukseksi
Johdanto-osan 19 kappale
	

	Komission teksti
	Tarkistus

	(19)	Jotta hintojen välittymisen mekanismit toimisivat sujuvammin silloin, kun maataloustuotteiden toimituksesta maksettava lopullinen hinta lasketaan yhdistämällä sopimuksessa esitettyjä eri tekijöitä, kyseisiin tekijöihin olisi sisällyttävä objektiivisia indikaattoreita, indeksejä tai laskentamenetelmiä, jotka ovat osapuolten helposti ymmärrettävissä. Jotta viljelijät eivät joutuisi myymään tuotteitaan järjestelmällisesti alle tuotantokustannustensa, indikaattorien, indeksien ja lopullisen hinnan laskentamenetelmien olisi heijasteltava toimitettuihin maataloustuotteisiin vaikuttavia markkinaolojen ja tuotantokustannusten vaihtelua.
	(19)	Jotta hintojen välittymisen mekanismit toimisivat sujuvammin silloin, kun maataloustuotteiden toimituksesta maksettava lopullinen hinta lasketaan yhdistämällä sopimuksessa esitettyjä eri tekijöitä, kyseisiin tekijöihin olisi sisällyttävä objektiivisia indikaattoreita, indeksejä tai laskentamenetelmiä, jotka ovat osapuolten helposti ymmärrettävissä. Jotta viljelijät eivät joutuisi myymään tuotteitaan järjestelmällisesti alle tuotantokustannustensa, indikaattorien, indeksien ja lopullisen hinnan laskentamenetelmien olisi heijasteltava toimitettuihin maataloustuotteisiin vaikuttavia markkinaolojen ja tuotantokustannusten vaihtelua. Lopullisen hinnan olisi katettava tuotannon kustannukset kokonaisuudessaan, mukaan lukien tuottajien työstään saama kohtuullinen korvaus ja lisäpalveluiden kokonaiskustannukset. EU:n maatalouselintarvikeketjun seurantakeskusta voitaisiin hyödyntää elintarvikeketjun hintoja, kustannusrakenteita sekä marginaalien ja lisäarvon jakautumista koskevien tietojen antamisessa samalla kun noudatetaan luottamuksellisuutta ja kilpailusääntöjä. Tukkumarkkinoilla voisi olla tärkeä rooli hintamekanismien kehittämisessä, sillä ne ovat akkreditoituja rakenteita, joiden avulla voidaan varmistaa hintojen läpinäkyvyys ja edistää tasapuolisempaa jakautumista arvoketjussa.



Tarkistus 21

Ehdotus asetukseksi
Johdanto-osan 20 kappale
	

	Komission teksti
	Tarkistus

	(20)	Kun otetaan huomioon viljelijöiden ja heidän organisaatioidensa heikompi neuvotteluasema, maatalouden tuotantopanoskustannusten ja markkinahintojen viimeaikainen merkittävä epävakaus ja tarve tehostaa hintojen välittymistä toimitusketjussa, yli kuuden kuukauden pituisiin sopimuksiin olisi sisällytettävä tarkistuslauseke, jonka nojalla viljelijät ja heidän organisaationsa voivat pyytää sopimuksen tarkistamista. Tällaisen lausekkeen olisi mahdollistettava se, että viljelijät voivat kuuden kuukauden kuluttua milloin tahansa pyytää sopimuksen ehtojen tarkistamista ja päättää sopimuksen, jos tarkistuksesta ei päästä yhteisymmärrykseen, tämän kuitenkaan vaikuttamatta osapuolten oikeuteen neuvotella muista mahdollisuuksista sopimuksen tarkistamiseksi.
	(20)	Kun otetaan huomioon viljelijöiden ja heidän organisaatioidensa heikompi neuvotteluasema, maatalouden tuotantopanoskustannusten ja markkinahintojen viimeaikainen merkittävä epävakaus ja tarve tehostaa hintojen välittymistä toimitusketjussa, yli kuuden kuukauden pituisiin sopimuksiin ja 12 kuukauden pituisiin sopimuksiin aloilla, jotka käyvät kauppaa futuureilla, olisi sisällytettävä tarkistuslauseke, jonka nojalla viljelijät ja heidän organisaationsa voivat pyytää sopimuksen tarkistamista. Tällaisen lausekkeen olisi mahdollistettava se, että viljelijät voivat kuuden kuukauden kuluttua milloin tahansa pyytää sopimuksen ehtojen tarkistamista ja päättää sopimuksen, jos tarkistuksesta ei päästä yhteisymmärrykseen, tämän kuitenkaan vaikuttamatta osapuolten oikeuteen neuvotella muista mahdollisuuksista sopimuksen tarkistamiseksi. Sopimuksia olisi voitava tarkistaa ennakoimattomien olosuhteiden, kuten äärimmäisten sääilmiöiden, eläintautiepidemioiden, geopoliittisten jännitteiden tai minkä tahansa muun syyn perusteella, jonka vuoksi sovittu hinta ei kata viljelijöiden kustannuksia, mikä suojelisi viljelijöitä paremmin markkinoiden heilahtelulta ja edistäisi heidän sopeutumistaan talouden realiteetteihin.



Tarkistus 22

Ehdotus asetukseksi
Johdanto-osan 21 kappale
	

	Komission teksti
	Tarkistus

	(21)	Sopimusten avoimuuden lisäämiseksi ja oikeudenmukaisempien kauppakäytäntöjen edistämiseksi jäsenvaltioiden olisi voitava vaatia maataloustuotteiden toimituksia koskevien kirjallisten sopimusten rekisteröintiä.
	(21)	Sopimusten avoimuuden lisäämiseksi ja oikeudenmukaisempien kauppakäytäntöjen edistämiseksi jäsenvaltioiden olisi voitava vaatia perustelluissa tapauksissa maataloustuotteiden toimituksia koskevien kirjallisten sopimusten rekisteröintiä.



Tarkistus 23

Ehdotus asetukseksi
Johdanto-osan 22 kappale
	

	Komission teksti
	Tarkistus

	(22)	Maataloustuotteita ja elintarvikkeita koskevilla tietyillä vertikaalista ja horisontaalista yhteistyötä edistävillä aloitteilla, joilla pyritään soveltamaan tiukempia vaatimuksia kuin pakolliset vaatimukset, voi olla myönteisiä vaikutuksia yhteisen maatalouspolitiikan tavoitteeseen taata maatalousväestölle kohtuullinen elintaso ja unionin tavoitteeseen edistää kestävää kehitystä. Sen vuoksi tällaisiin aloitteisiin ei pitäisi tietyissä olosuhteissa soveltaa Euroopan unionin toiminnasta tehdyn sopimuksen 101 artiklan 1 kohtaa.
	(22)	Maataloustuotteita ja elintarvikkeita koskevilla tietyillä vertikaalista ja horisontaalista yhteistyötä edistävillä aloitteilla, joilla pyritään soveltamaan vaatimuksia, jotka voisivat olla eettisesti ja sosiaalisesti tiukempia kuin pakolliset vaatimukset, voi olla myönteisiä vaikutuksia yhteisen maatalouspolitiikan tavoitteeseen taata maatalousväestölle kohtuullinen elintaso ja tavoitteeseen edistää maaseutualueiden sosioekonomista ja kestävää kehitystä unionissa. Sen vuoksi tällaisiin aloitteisiin ei pitäisi tietyissä olosuhteissa soveltaa Euroopan unionin toiminnasta tehdyn sopimuksen 101 artiklan 1 kohtaa.



Tarkistus 24

Ehdotus asetukseksi
Johdanto-osan 23 kappale
	

	Komission teksti
	Tarkistus

	(23)	Markkinoiden vakavan epätasapainon vallitessa yksityisten toimijoiden kollektiivisten toimien erityisluokkia voidaan käyttää tasapainottamaan aloja, joita epätasapaino uhkaa. Sen varmistamiseksi, että yksityisillä toimijoilla on tarvittavat valmiudet toteuttaa näitä toimia, komission olisi voitava asettaa saataville unionin resursseja maatalousalan varauksesta tällaisten toimien tueksi. Jäsenvaltioiden olisi myös voitava osoittaa kansallisia lisäresursseja.
	(23)	Markkinoiden vakavan epätasapainon vallitessa yksityisten toimijoiden kollektiivisten toimien erityisluokkia voidaan käyttää tasapainottamaan aloja, joita epätasapaino uhkaa. Sen varmistamiseksi, että yksityisillä toimijoilla on tarvittavat valmiudet toteuttaa näitä toimia, komission olisi voitava asettaa saataville unionin resursseja maatalousalan varauksesta tällaisten toimien tueksi varmistaen samalla toteutettavuuden ja välttämällä suoriin tukiin kohdistuvia kielteisiä vaikutuksia. Komission olisi tältä osin asetettava saataville myös muita unionin rahoituslähteitä, tarpeen mukaan. Jäsenvaltioiden olisi myös voitava osoittaa kansallisia lisäresursseja.



Tarkistus 25

Ehdotus asetukseksi
Johdanto-osan 26 kappale
	

	Komission teksti
	Tarkistus

	(26)	Jotta vahvistettaisiin viljelijöiden asemaa elintarvikeketjussa, useita Euroopan parlamentin ja neuvoston asetuksen (EU) 2021/21158 säännöksiä olisi muutettava tiettyjen alojen interventiotyyppien osalta. Näillä muutoksilla pyritään tukemaan viljelijöitä, jotta he voivat liittyä asetuksen (EU) N:o 1308/2013 mukaisesti hyväksyttyjen tuottajaorganisaatioiden tai tuottajaorganisaatioiden yhteenliittymien jäseniksi tai pysyä niiden jäseninä, sillä nämä organisaatiot ja yhteenliittymät vahvistavat tuottajien neuvotteluvoimaa. Jotta voitaisiin lisäksi varmistaa tehokkaampi ja kohdennetumpi tuki tuottajaorganisaatioille YMP:n strategiasuunnitelmien kautta, olisi säädettävä mahdollisuudesta lisätä unionin taloudellista tukea tiettyjen alojen toimintaohjelmille.
	(26)	Jotta vahvistettaisiin viljelijöiden asemaa elintarvikeketjussa, useita Euroopan parlamentin ja neuvoston asetuksen (EU) 2021/21158 säännöksiä olisi muutettava tiettyjen alojen interventiotyyppien osalta. Näillä muutoksilla pyritään tukemaan viljelijöitä, jotta he voivat liittyä asetuksen (EU) N:o 1308/2013 mukaisesti hyväksyttyjen tuottajaorganisaatioiden tai tuottajaorganisaatioiden yhteenliittymien jäseniksi tai pysyä niiden jäseninä, sillä nämä organisaatiot ja yhteenliittymät vahvistavat tuottajien neuvotteluvoimaa. Jotta voitaisiin lisäksi varmistaa tehokkaampi ja kohdennetumpi tuki tuottajaorganisaatioille YMP:n strategiasuunnitelmien kautta, olisi säädettävä mahdollisuudesta lisätä unionin taloudellista tukea tiettyjen alojen toimintaohjelmille samalla kun varmistetaan toteutettavuus ja vältetään suoriin tukiin kohdistuvia kielteisiä vaikutuksia.

	__________________
	__________________

	8 Euroopan parlamentin ja neuvoston asetus (EU) 2021/2115, annettu 2 päivänä joulukuuta 2021, jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta (EUVL L 435, 6.12.2021, s. 1, ELI: http://data.europa.eu/eli/reg/2021/2115/oj).
	8 Euroopan parlamentin ja neuvoston asetus (EU) 2021/2115, annettu 2 päivänä joulukuuta 2021, jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta (EUVL L 435, 6.12.2021, s. 1, ELI: http://data.europa.eu/eli/reg/2021/2115/oj).



Tarkistus 26

Ehdotus asetukseksi
Johdanto-osan 26 a kappale (uusi)
	

	Komission teksti
	Tarkistus

	
	(26 a)	Tuottajien kilpailukyvyn ja kestävyyden parantamiseksi toimintarahaston yhteisrahoitus olisi suunnattava ensisijaisesti investointeihin, jotka liittyvät suoraan maataloustuotantoon, kaikkia tuottajaorganisaatioiden jäseniä hyödyttäviin kollektiivisiin toimiin ja digitalisaatioon. Toimintaohjelmien toteuttamisesta tuottajaorganisaatioille aiheutuvaa hallinnollista ja byrokraattista taakkaa olisi kevennettävä huomattavasti ja kannustettava näin edunsaajia osallistumaan toimintaan.



Tarkistus 27

Ehdotus asetukseksi
Johdanto-osan 30 kappale
	

	Komission teksti
	Tarkistus

	(30)	Jotta voitaisiin tukea asetuksen (EU) 2021/2115 42 artiklan f alakohdassa tarkoitettujen muiden alojen interventiotyyppien perustamista, jäsenvaltioille olisi vuodesta 2025 alkaen annettava lisää joustovaraa mukauttaa varojen jakamista näille aloille käyttämällä enintään kuusi prosenttia suorien tukien määrärahoistaan.
	(30)	Jotta voitaisiin tukea asetuksen (EU) 2021/2115 42 artiklan f alakohdassa tarkoitettujen muiden alojen interventiotyyppien perustamista, jäsenvaltioille olisi vuodesta 2025 alkaen annettava lisää joustovaraa mukauttaa varojen jakamista näille aloille käyttämällä enintään kuusi prosenttia suorien tukien määrärahoistaan, ja samalla olisi varmistettava toteutettavuus ja vältettävä suoriin tukiin kohdistuvia kielteisiä vaikutuksia.



Tarkistus 28

Ehdotus asetukseksi
Johdanto-osan 32 kappale
	

	Komission teksti
	Tarkistus

	(32)	Sen varmistamiseksi, että unionin varoja maatalousalan varauksesta voidaan asettaa jäsenvaltioiden käyttöön yksityisten toimijoiden kollektiivisten toimien tukemiseksi markkinoiden vakavan epätasapainon vallitessa, mahdollisuus käyttää maatalousalan varausta olisi ulotettava kollektiivisten toimien tukemiseen, kun komissio päättää, että kyseisiin toimiin ei sovelleta kilpailusääntöjä.
	(32)	Sen varmistamiseksi, että unionin varoja maatalousalan varauksesta voidaan asettaa jäsenvaltioiden käyttöön oikeudenmukaisella ja avoimella tavalla yksityisten toimijoiden kollektiivisten toimien tukemiseksi markkinoiden vakavan epätasapainon vallitessa, mahdollisuus käyttää maatalousalan varausta olisi ulotettava kollektiivisten toimien tukemiseen, kun komissio päättää, että kyseisiin toimiin ei sovelleta kilpailusääntöjä, ja samalla olisi varmistettava toteutettavuus ja vältettävä suoriin tukiin kohdistuvia kielteisiä vaikutuksia.



Tarkistus 29
Ehdotus asetukseksi
1 artikla – 1 kohta – -1 alakohta (uusi)
Asetus (EU) N:o 1308/2013
1 artikla – 2 kohta – 1 a alakohta (uusi)
	

	Komission teksti
	Tarkistus

	
	-1)	lisätään 1 artiklan 2 kohtaan alakohta seuraavasti:

	
	”(l a) etikka, XII a osa;”



Tarkistus 30
Ehdotus asetukseksi
1 artikla – 1 kohta – -1 a alakohta (uusi)
Asetus (EU) N:o 1308/2013
7 artikla – 2 kohta
	

	Nykyinen teksti
	Tarkistus

	
	-1 a)	korvataan 7 artiklan 2 kohta seuraavasti:

	2. Edellä 1 kohdassa säädetyt viitekynnykset on tarkistettava säännöllisesti objektiivisten kriteerien perusteella, nimittäin tuotannon kehityksen, tuotantokustannusten ja erityisesti tuotantopanosten ja markkinoiden kehityksen perusteella. Tarvittaessa viitekynnykset on päivitettävä tavallista lainsäätämisjärjestystä noudattaen tuotannon ja markkinoiden kehityksen pohjalta.
	”2.	Viitekynnyksiä tarkistetaan säännöllisesti tuotteiden kausiluonteisuuden mukaisesti EU:n elintarvikeketjun seurantakeskuksen ehdotuksesta talouden kehityksen ja todellisten tuotantokustannusten pohjalta. Komissio huolehtii kyseisten kynnysarvojen säännöllistä tarkistamista koskevan menetelmän kehittämisestä objektiivisten indikaattoreiden, kuten inflaation, tuotantokustannusten ja maatalousmarkkinoiden muutosten, perusteella. Tuotantokustannuksiin sisältyvät 210 a artiklan 3 kohdassa määriteltyjen unionin tai kansallisen lainsäädännön edellyttämien kestävyysvaatimusten täytäntöönpanoa tai ylittämistä edistävien toimenpiteiden kustannukset. Kyseinen menetelmä mahdollistaa kynnysarvojen säännöllisen ajantasaistamisen niin, että ne heijastavat nykyisiä taloudellisia realiteetteja ja ovat edelleen tehokas väline markkinoiden vakauttamisessa.”



Tarkistus 31
Ehdotus asetukseksi
1 artikla – 1 kohta – -1 b alakohta (uusi)
Asetus (EU) N:o 1308/2013
11 artikla – 1 kohta – e a, e b, e c, e d alakohta (uusi)
	

	Komission teksti
	Tarkistus

	
	-1 b)	lisätään 11 artiklaan alakohdat seuraavasti:

	
	” e a)	valkoinen sokeri;

	
	e b)	CN-koodien 0104 10 30 tai 0204 lampaanliha;

	
	e c)	CN-koodin 0203 tuore, jäähdytetty tai jäädytetty sianliha;

	
	e d)	CN-koodin 0207 tuore, jäähdytetty tai jäädytetty kananliha.”



Tarkistus 32
Ehdotus asetukseksi
1 artikla – 1 kohta – -1 c alakohta (uusi)
Asetus (EU) N:o 1308/2013
15 artikla – 2 a kohta (uusi)
	

	Komission teksti
	Tarkistus

	
	-1 c)	lisätään 15 artiklaan kohta seuraavasti:

	
	”2 a.	Vahvistettaessa julkisen interventiohinnan tasoa 11 artiklassa lueteltujen eri tuotteiden osalta neuvosto noudattaa objektiivisia ja avoimia perusteita, kuten inflaatiota, sen tavoitteen mukaisesti, jolla pyritään varmistamaan maatalousväestön kohtuullinen elintaso SEUT 39 artiklan mukaisesti.”


Tarkistus 123
Ehdotus asetukseksi
1 artikla – 1 kohta – -1 d alakohta (uusi)
Asetus (EU) N:o 1308/2013
75 artikla
	

	Komission teksti
	Tarkistus

	
	-1 d)	muutetaan 75 artikla seuraavasti:

	
	a)	korvataan 1 kohta seuraavasti:

	
	”1.	Kaupan pitämisen vaatimuksia voidaan soveltaa yhteen tai useampaan 1 artiklassa tarkoitettuun alaan.”

	
	b)	korvataan 3 kohdan j alakohta seuraavasti:

	
	”j)	maataloustuotannon paikka ja alkuperä;”;



Tarkistus 33

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 1 kohta – johdantokappale
	

	Komission teksti
	Tarkistus

	1.	Ilmaisuja ”reilu”, ”oikeudenmukainen” tai näitä ilmaisuja vastaavia ilmaisuja saa käyttää yksin tai yhdessä muiden ilmaisujen kanssa 1 artiklan 2 kohdassa lueteltujen alojen tuotteiden merkinnöissä, esillepanossa, mainonnassa tai kaupallisissa asiakirjoissa ainoastaan siinä tapauksessa, että näitä ilmaisuja käytetään antamaan ostajille tietoa sovellettavista tuotannon, jakelun tai markkinoille saattamisen järjestämistä koskevista käytännöistä, joilla edistetään ainakin
	1.	Ilmaisuja ”reilu”, ”oikeudenmukainen” tai näitä ilmaisuja vastaavia ilmaisuja saa käyttää yksin tai yhdessä muiden ilmaisujen kanssa 1 artiklan 2 kohdassa lueteltujen alojen tuotteiden merkinnöissä, esillepanossa, mainonnassa tai kaupallisissa asiakirjoissa ainoastaan viljelijöiden tai heitä edustavien järjestöjen ennakkosuostumuksella ja vain siinä tapauksessa, että näitä ilmaisuja käytetään antamaan ostajille tietoa sovellettavista tuotannon, jakelun tai markkinoille saattamisen järjestämistä koskevista käytännöistä, joilla edistetään ainakin



Tarkistus 34

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 1 kohta – a alakohta
	

	Komission teksti
	Tarkistus

	(a)	viljelijöiden ja ostajien välisten suhteiden vakautta ja avoimuutta koko toimitusketjussa;
	a)	viljelijöiden ja ostajien välisten suhteiden vakautta, muun muassa tuottajien ja ostajien välisillä sopimuksilla taloudellisista epävarmuustekijöistä aiheutuvan vaikutuksen rajoittamiseksi, jäljitettävyyttä ja avoimuutta koko toimitusketjussa;

	
	a a)	demokraattisesti hallinnoitujen kollektiivisten viljelijäorganisaatioiden kehittämistä;

	
	a b)	lisämaksun maksamista tuottajalle erityisesti yhteishankkeiden rahoittamiseksi;



Tarkistus 35

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 1 kohta – b alakohta
	

	Komission teksti
	Tarkistus

	(b)	hintaa, jota viljelijät pitävät tuotteestaan kohtuullisena; ja
	b)	hintaa, jota viljelijät pitävät tuotteestaan ja työstään kohtuullisena ja kannattavana, myös EU:n elintarvikeketjun seurantakeskuksen antamien tietojen perusteella;



Tarkistus 36

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 1 kohta – c alakohta
	

	Komission teksti
	Tarkistus

	(c)	yhteisiä aloitteita, joilla pyritään yhteen tai useampaan Yhdistyneiden kansakuntien kestävän kehityksen tavoitteeseen.
	c)	yhteisiä ja sosioekonomisia aloitteita, joilla pyritään yhteen tai useampaan Yhdistyneiden kansakuntien kestävän kehityksen tavoitteeseen ja joilla edistetään osaltaan maaseutuyhteisöjen kehitystä.



Tarkistus 37

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 2 kohta – johdantokappale
	

	Komission teksti
	Tarkistus

	2.	Ilmaisua ”lyhyt toimitusketju” saa käyttää yksin tai yhdessä muiden ilmaisujen kanssa 1 artiklan 2 kohdassa lueteltujen alojen tuotteiden merkinnöissä, esillepanossa, mainonnassa tai kaupallisissa asiakirjoissa ainoastaan siinä tapauksessa, että tätä ilmaisua käytetään antamaan ostajille tietoa voimassa olevista tuotannon, jakelun tai markkinoille saattamisen järjestämistä koskevia käytäntöjä, joiden avulla varmistetaan
	2.	Ilmaisua ”lyhyt toimitusketju” saa käyttää yksin tai yhdessä muiden ilmaisujen kanssa 1 artiklan 2 kohdassa lueteltujen alojen sellaisten tuotteiden merkinnöissä, esillepanossa, mainonnassa tai kaupallisissa asiakirjoissa, jotka on tuotettu sisämarkkinoilla ja saatettu niille ainoastaan viljelijöiden tai heitä edustavien järjestöjen ennakkosuostumuksen perusteella ja siinä tapauksessa, että tätä ilmaisua käytetään antamaan ostajille tietoa voimassa olevista tuotannon, jakelun tai markkinoille saattamisen järjestämistä koskevista käytännöistä, joiden avulla varmistetaan, että vähintään yksi seuraavista ehdoista täyttyy:



Tarkistus 38

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 2 kohta – a alakohta
	

	Komission teksti
	Tarkistus

	(a)	suora yhteys viljelijän ja tuotteen loppukuluttajan välillä; tai
	a)	suora yhteys tai vain vähäinen määrä välittäjiä viljelijän, osuuskunnan tai tuottajaorganisaation ja tuotteen loppukuluttajan välillä; tai



Tarkistus 39

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 2 kohta – b alakohta
	

	Komission teksti
	Tarkistus

	(b)	läheinen yhteys ja maantieteellinen läheisyys viljelijän ja tuotteen loppukuluttajan välillä.
	b)	läheinen yhteys ja maantieteellinen läheisyys, jolla tarkoitetaan lyhyttä etäisyyttä tai matka-aikaa, myös rajatylittävissä tilanteissa, viljelijän, osuuskunnan tai tuottajaorganisaation ja tuotteen loppukuluttajan välillä.



Tarkistus 40

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 3 kohta – 1 alakohta
	

	Komission teksti
	Tarkistus

	Komissio voi hyväksyä täytäntöönpanosäädöksiä, joissa täsmennetään 1 kohdan a, b ja c alakohdassa ja 2 kohdan a ja b alakohdassa tarkoitetut edellytykset ottaen huomioon mahdolliset asiaan liittyvät kansainväliset standardit.
	Komissio voi 227 artiklan mukaisesti hyväksyä delegoituja säädöksiä tämän asetuksen täydentämiseksi täsmentämällä edelleen1 kohdan a, b ja c alakohdassa ja 2 kohdan a ja b alakohdassa tarkoitettuja edellytyksiä ottaen huomioon mahdolliset asiaan liittyvät kansainväliset standardit ja asiaan liittyvät laadun sertifiointijärjestelmät.



Tarkistus 41

Ehdotus asetukseksi
1 artikla – 1 kohta – 1 alakohta
Asetus (EU) N:o 1308/2013
88 a artikla – 6 a kohta (uusi)
	

	Komission teksti
	Tarkistus

	
	6 a.	Komissio arvioi lyhyen toimitusketjun tuotteita koskevan, unionin yhdenmukaistetun visuaalisen merkinnän käyttöönoton toteutettavuutta ja lisäarvoa.



Tarkistus 42

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 2 kohta – 1 alakohta – a alakohta
	

	Komission teksti
	Tarkistus

	a)	maidon ja maitotuotteiden toimituksesta tuottajalta, joka ei ole viljelijä, tuottajaorganisaatio tai tuottajaorganisaatioiden yhteenliittymä, jalostajalle, kerääjälle, jakelijalle tai vähittäismyyjälle on tehtävä kirjallinen sopimus;
	a)	maidon ja maitotuotteiden toimituksesta muilta kuin 1 kohdassa tarkoitetuilta tuottajilta on tehtävä kirjallinen sopimus;



Tarkistus 43

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 2 kohta – 1 alakohta – b alakohta
	

	Komission teksti
	Tarkistus

	b)	maidon ja maitotuotteiden ensiostajien on tehtävä kirjallinen tarjous maidon ja maitotuotteiden toimittamista viljelijältä, tuottajaorganisaatiolta tai tuottajaorganisaatioiden yhteenliittymältä koskevan sopimuksen tekemisestä.
	b)	tuottajaorganisaatioiden, tuottajaorganisaatioiden yhteenliittymien tai viljelijöiden on tehtävä kirjallinen tarjous maidon ja maitotuotteiden toimittamisesta ensiostajille.



Tarkistus 44

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 3 kohta – 1 alakohta
	

	Komission teksti
	Tarkistus

	Jäsenvaltioiden on perustettava sovittelumekanismi sellaisia tapauksia varten, joissa ei päästä yhteisymmärrykseen 1 ja 2 kohdassa tarkoitetun sopimuksen tekemisestä tai tällaisen sopimuksen tarkistamisesta.
	Jäsenvaltioiden on perustettava sovittelumekanismi sellaisia tapauksia varten, joissa ei päästä yhteisymmärrykseen 1 ja 2 kohdassa tarkoitetun sopimuksen virallistamisesta, tulkinnasta tai täytäntöönpanosta tai tällaisen sopimuksen tarkistamisesta. Mekanismin on oltava puolueeton ja sen käytön on oltava sopimuspuolille vapaaehtoista, ja siihen voi kuulua viljelijöitä edustavien organisaatioiden edustajia.



Tarkistus 45

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 3 kohta – 2 alakohta
	

	Komission teksti
	Tarkistus

	Jäsenvaltioiden on ilmoitettava komissiolle alueellaan käyttöön otetuista sovittelumekanismeista.
	Jäsenvaltioiden on ilmoitettava komissiolle alueellaan saatavilla olevien sovittelumekanismien oikeudellisista kehyksistä.



Tarkistus 46

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 4 kohta – b alakohta
	

	Komission teksti
	Tarkistus

	(b)	tehtävä kirjallisesti; ja
	b)	tehtävä kirjallisesti joko paperilla tai digitaalisessa muodossa; ja



Tarkistus 47

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 4 kohta – c alakohta – i alakohta – johdantokappale
	

	Komission teksti
	Tarkistus

	i)	toimituksesta maksettava hinta,
	i)	toimituksesta maksettava hinta, jossa mainitaan nimenomaisesti kaikki maksut, myös sovellettavat alennukset,



Tarkistus 48

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 4 kohta – c alakohta – i alakohta – 2 luetelmakohta
	

	Komission teksti
	Tarkistus

	–	joka on laskettava yhdistämällä sopimuksessa mainittuja eri tekijöitä, joihin kuuluvat objektiiviset indikaattorit, indeksit ja lopullisen hinnan laskentamenetelmät, jotka ovat helposti saatavilla ja ymmärrettäviä ja jotka heijastelevat markkinaolojen ja tuotantokustannusten vaihtelua, toimitettu määrä ja toimitetun maidon ja maitotuotteiden laatu tai koostumus. Tätä varten jäsenvaltiot voivat määrittää indikaattoreita objektiivisten kriteereiden mukaisesti, jotka perustuvat tuotantoa ja elintarvikeketjua koskeviin tutkimuksiin. Sopimuspuolet voivat vapaasti viitata kyseisiin tai muihin indikaattoreihin;
	–	joka on laskettava yhdistämällä sopimuksessa mainittuja eri objektiivisia sekä todennettavissa ja muuntelemattomissa olevia tekijöitä, joihin kuuluvat objektiiviset indikaattorit, indeksit ja lopullisen hinnan laskentamenetelmät, jotka ovat helposti saatavilla ja ymmärrettäviä ja jotka heijastelevat markkinaolojen vaihtelua, inflaatio, tuotannon kokonaiskustannukset, mukaan lukien viljelijöiden palkkio, lisäpalveluiden kokonaiskustannukset, toimitettu määrä ja toimitetun maidon ja maitotuotteiden laatu tai koostumus.

	
	Tätä varten jäsenvaltiot tai alueviranomaiset voivat määrittää indikaattoreita objektiivisten kriteereiden mukaisesti, jotka julkaistaan verkossa sopimuksissa käytettäväksi, tuotantoa ja elintarvikeketjua koskeviin tutkimuksiin perustuvien objektiivisten kriteereiden mukaisesti tai käyttäen 157 artiklan mukaisesti hyväksyttyjen toimialakohtaisten organisaatioiden toimittamia tietoja tai EU:n elintarvikeketjun seurantakeskuksesta saatavia tietoja. Sopimuspuolet voivat vapaasti viitata kyseisiin tai muihin indikaattoreihin;



Tarkistus 49

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 4 kohta – c alakohta – iii alakohta
	

	Komission teksti
	Tarkistus

	iii)	sopimuksen kesto, jolloin sopimus voi olla joko määräaikainen tai toistaiseksi voimassa oleva siten, että sopimukseen sisällytetään irtisanomislauseke. Kun kyseessä on vähintään kuusi kuukautta voimassa oleva sopimus, siihen on sisällyttävä tarkistuslauseke, johon viljelijä, tuottajaorganisaatio tai tuottajaorganisaatioiden yhteenliittymä voi vedota;
	iii)	 sopimuksen kesto, jolloin sopimus voi olla joko määräaikainen tai toistaiseksi voimassa oleva siten, että sopimukseen sisällytetään irtisanomislauseke. Kun kyseessä on vähintään kuusi kuukautta voimassa oleva sopimus ja siihen on sisällyttävä tarkistuslauseke, johon viljelijä, tuottajaorganisaatio tai tuottajaorganisaatioiden yhteenliittymä voi vedota ennakoimattomien olosuhteiden, esimerkiksi äärimmäisten sääilmiöiden, eläintautien leviämisen, geopoliittisten jännitteiden tai muiden sellaisten syiden perusteella, joiden vuoksi sovittu hinta ei kata enää viljelijöiden kustannuksia;



Tarkistus 50

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 4 kohta – c alakohta – iv alakohta
	

	Komission teksti
	Tarkistus

	iv)	maksuaikoja ja -menettelyjä koskevat yksityiskohtaiset tiedot;
	iv)	yksityiskohtaiset tiedot maksuajoista, -menettelyistä ja ajankohdasta, jolloin omistusoikeuden ja riskin siirto on tehty,



Tarkistus 51

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 5 kohta – a alakohta
	

	Komission teksti
	Tarkistus

	(a)	tuottajaorganisaation tai osuuskunnan jäsen toimittaa maidon tai maitotuotteet tuottajaorganisaatiolle tai osuuskunnalle, jonka jäsen se on, edellyttäen, että kyseisen tuottajaorganisaation tai osuuskunnan perussäännöt tai perussäännöistä johdetut säännöt ja päätökset sisältävät määräyksiä, joilla on vastaavat vaikutukset kuin 4 kohdan säännöksillä;
	a)	tuottajaorganisaation tai osuuskunnan jäsen toimittaa maidon tai maitotuotteet tuottajaorganisaatiolle tai osuuskunnalle, jonka jäsen se on, edellyttäen, että kyseisen tuottajaorganisaation tai osuuskunnan perussäännöt tai perussäännöistä johdetut säännöt ja päätökset sisältävät määräyksiä, joilla on vastaavat tavoitteet kuin 4 kohdan säännöksillä;



Tarkistus 52
Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 5 kohta – b alakohta
	

	Komission teksti
	Tarkistus

	(b)	maidon tai maitotuotteiden ensiostaja on suosituksessa 2003/361/EY10 tarkoitettu mikroyritys tai pieni yritys;
	Poistetaan.

	__________________
	

	10 Komission suositus, annettu 6 päivänä toukokuuta 2003, mikroyritysten sekä pienten ja keskisuurten yritysten määritelmästä (EUVL L 124, 20.5.2003, s. 36, ELI: http://data.europa.eu/eli/reco/2003/361/oj).
	



Tarkistus 53

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 5 kohta – c alakohta
	

	Komission teksti
	Tarkistus

	(c)	maito tai maitotuotteet toimitetaan ja maksetaan samanaikaisesti;
	Poistetaan.



Tarkistus 54

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 6 kohta – a alakohta
	

	Komission teksti
	Tarkistus

	(a)	toimitus koskee tuotteita, joiden arvo on yhtä suuri tai pienempi kuin jäsenvaltion määrittämä kynnysarvo, joka saa olla enintään 10 000 euroa;
	a)	toimitus koskee tuotteita, joiden arvo on yhtä suuri tai pienempi kuin jäsenvaltion määrittämä kynnysarvo, joka saa olla enintään 4 000 euroa;



Tarkistus 55

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 6 kohta – a a alakohta (uusi)
	

	Komission teksti
	Tarkistus

	
	a a)	maidon tai maitotuotteiden ensiostaja on suosituksessa 2003/361/EY tarkoitettu mikroyritys tai pieni yritys;



Tarkistus 56

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 6 kohta – a b alakohta (uusi)
	

	Komission teksti
	Tarkistus

	
	a b)	maito tai maitotuotteet toimitetaan ja maksetaan samanaikaisesti tai viimeistään viiden työpäivän kuluessa;



Tarkistus 57

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 7 kohta
	

	Komission teksti
	Tarkistus

	7.	Jos kirjallista sopimusta tai kirjallista tarjousta sopimuksen tekemisestä ei 5 kohdan b, c ja d alakohdan tai 6 kohdan nojalla vaadita, viljelijä, tuottajaorganisaatio tai tuottajaorganisaatioiden yhteenliittymä voi vaatia, että maidon tai maitotuotteiden toimituksesta tehdään kirjallinen sopimus tai kirjallinen tarjous sopimuksen tekemisestä. Sopimuksen tai tarjouksen sopimuksen tekemisestä on täytettävä tämän artiklan 4 kohdassa ja 8 kohdan ensimmäisessä alakohdassa vahvistetut edellytykset.
	7.	Jos kirjallista sopimusta tai kirjallista tarjousta sopimuksen tekemisestä ei 5 kohdan d alakohdan tai 6 kohdan nojalla vaadita, viljelijä, tuottajaorganisaatio tai tuottajaorganisaatioiden yhteenliittymä voi vaatia, että maidon tai maitotuotteiden toimituksesta tehdään kirjallinen sopimus tai kirjallinen tarjous sopimuksen tekemisestä. Sopimuksen tai tarjouksen sopimuksen tekemisestä on täytettävä tämän artiklan 4 kohdassa ja 8 kohdan ensimmäisessä alakohdassa vahvistetut edellytykset.



Tarkistus 58

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 8 kohta – 1 alakohta
	

	Komission teksti
	Tarkistus

	Kaikista viljelijöiden, tuottajaorganisaatioiden tai tuottajaorganisaatioiden yhteenliittymien ja kerääjien, jalostajien, jakelijoiden tai vähittäismyyjien välisten maidon tai maitotuotteiden toimitussopimusten ehdoista, myös 4 kohdan c alakohdassa tarkoitetuista ehdoista ja niiden osatekijöistä, voidaan vapaasti neuvotella osapuolten kesken.
	Kaikista viljelijöiden, tuottajaorganisaatioiden tai tuottajaorganisaatioiden yhteenliittymien ja kerääjien, jalostajien, jakelijoiden tai vähittäismyyjien välisten maidon tai maitotuotteiden toimitussopimusten ehdoista, myös 4 kohdan c alakohdassa tarkoitetuista ehdoista ja niiden osatekijöistä, voidaan vapaasti neuvotella osapuolten kesken, sanotun kuitenkaan vaikuttamatta jäsenvaltioiden käyttöön ottamiin lisävaatimuksiin.



Tarkistus 59

Ehdotus asetukseksi
1 artikla – 1 kohta – 2 alakohta
Asetus (EU) N:o 1308/2013
148 artikla – 10 kohta
	

	Komission teksti
	Tarkistus

	10.	Jäsenvaltioiden, jotka käyttävät 2, 6, 8 ja 9 kohdassa tarkoitettuja vaihtoehtoja, on ilmoitettava komissiolle, miten niitä sovelletaan.
	10.	Jäsenvaltioiden, jotka käyttävät tässä artiklassa tarkoitettuja vaihtoehtoja, on ilmoitettava komissiolle, miten niitä sovelletaan.



Tarkistus 60

Ehdotus asetukseksi
1 artikla – 1 kohta – 2 a alakohta (uusi)
Asetus (EU) N:o 1308/2013
149 artikla – 2 kohta – c alakohta – i ja ii alakohta
	

	Nykyinen teksti
	Tarkistus

	
	2 a)	Muutetaan 149 artiklan 2 kohdan c alakohta seuraavasti:

	
	a)	korvataan i alakohta seuraavasti:

	i) tällaisten neuvottelujen kohteena olevan raakamaidon määrä on enintään neljä prosenttia unionin kokonaistuotannosta,
	”i) tällaisten neuvottelujen kohteena olevan raakamaidon määrä on enintään kymmenen prosenttia unionin kokonaistuotannosta,”

	ii) neuvottelujen kohteena olevan raakamaidon tietyssä jäsenvaltiossa tuotettu määrä on enintään 33 prosenttia kyseisen jäsenvaltion kansallisesta kokonaistuotannosta, ja
	b)	kumotaan ii alakohta.



Tarkistus 61

Ehdotus asetukseksi
1 artikla – 1 kohta – 3 alakohta – a alakohta – i alakohta
Asetus (EU) N:o 1308/2013
152 artikla – 1 kohta – a alakohta
	

	Komission teksti
	Tarkistus

	a)	muodostuvat yhden tai useamman 1 artiklan 2 kohdassa luetellun alan tuottajista tai yhden tai useamman 1 artiklan 2 kohdassa luetellun alan luonnonmukaisten tuotteiden tuottajista ja joissa viljelijäjäsenillä on 153 artiklan 2 kohdan c alakohdan mukainen määräävä asema;
	a)	muodostuvat yhden tai useamman 1 artiklan 2 kohdassa luetellun alan tuottajista ja joissa viljelijäjäsenillä tai – hedelmä- ja vihannesalan tapauksessa – tuottajilla on määräävä asema 153 artiklan 2 kohdan c alakohdan mukaisesti;



Tarkistus 62

Ehdotus asetukseksi
1 artikla – 1 kohta – 3 alakohta – a alakohta– ii alakohta
Asetus (EU) N:o 1308/2013
152 artikla – 1 kohta – b alakohta – johdantokappale
	

	Komission teksti
	Tarkistus

	b)	on perustettu viljelijöiden aloitteesta ja jotka harjoittavat ainakin yhtä seuraavista toiminnoista:
	b)	on perustettu viljelijöiden tai – hedelmä- ja vihannesalan tapauksessa – tuottajien aloitteesta ja jotka harjoittavat ainakin yhtä seuraavista toiminnoista:



Tarkistus 63

Ehdotus asetukseksi
1 artikla – 1 kohta – 3 alakohta – b alakohta
Asetus (EU) N:o 1308/2013
152 artikla – 1 a kohta – 1 alakohta
	

	Komission teksti
	Tarkistus

	1 a.	Poiketen siitä, mitä Euroopan unionin toiminnasta tehdyn sopimuksen 101 artiklan 1 kohdassa määrätään, tämän artiklan 1 kohdan nojalla hyväksytty tuottajaorganisaatio tai tuottajaorganisaatio, myös osuuskunta, jota jäsenvaltio ei ole hyväksynyt tuottajaorganisaatioksi mutta joka täyttää tämän artiklan 1 kohdassa ja 154 artiklassa säädetyt vaatimukset, voi suunnitella tuotantoa, optimoida tuotantokustannuksia, saattaa markkinoille maataloustuotteita ja neuvotella maataloustuotteiden tarjontaa koskevia sopimuksia jäsentensä puolesta niiden kokonaistuotannon tai tuotannon osan osalta.”
	1 a.	Poiketen siitä, mitä Euroopan unionin toiminnasta tehdyn sopimuksen 101 artiklan 1 kohdassa määrätään, tämän artiklan 1 kohdan nojalla hyväksytty tuottajaorganisaatio tai tuottajaorganisaatio, myös osuuskunta, tai mikä tahansa muu vastaava kansallisen lainsäädännön mukaisesti rekisteröity oikeudellinen muoto, jota jäsenvaltio ei ole hyväksynyt tuottajaorganisaatioksi mutta joka täyttää tämän artiklan 1 kohdassa ja 154 artiklassa säädetyt vaatimukset, voi suunnitella tuotantoa, optimoida tuotantokustannuksia, saattaa markkinoille maataloustuotteita ja neuvotella maataloustuotteiden tarjontaa koskevia sopimuksia jäsentensä puolesta niiden kokonaistuotannon tai tuotannon osan osalta.

	
	Tuottajaorganisaatioon, myös osuuskuntaan, tai mikä tahansa muuhun vastaavaan kansallisen lainsäädännön mukaisesti rekisteröityyn oikeudelliseen muotoon, joka on hakenut hyväksyntää mutta jota jäsenvaltio ei ole hyväksynyt tuottajaorganisaatioksi, voidaan soveltaa tätä poikkeusta viiden vuoden kuluessa hyväksymishakemuksen jättämispäivästä.



Tarkistus 64

Ehdotus asetukseksi
1 artikla – 1 kohta – 3 alakohta – b a alakohta (uusi)
Asetus (EU) N:o 1308/2013
152 artikla – 1 a kohta – 3 alakohta
	

	Nykyinen teksti
	Tarkistus

	
	b a)	korvataan 1 a kohdan kolmas alakohta seuraavasti:

	Jäsenvaltiot voivat kuitenkin poiketa toisen alakohdan d alakohdassa säädetystä edellytyksestä asianmukaisesti perustelluissa tapauksissa, joissa tuottajajäsenillä on kaksi toisistaan erillistä tuotantoyksikköä eri maantieteellisillä alueilla.
	”Jäsenvaltiot voivat kuitenkin poiketa toisen alakohdan d alakohdassa säädetystä edellytyksestä asianmukaisesti perustelluissa tapauksissa, joissa tuottajajäsenillä on kaksi toisistaan erillistä tuotantoyksikköä eri maantieteellisillä alueilla, samoin kuin 153 artiklan 1 kohdan b alakohdassa tarkoitetuissa tapauksissa.”



Tarkistus 65

Ehdotus asetukseksi
1 artikla – 1 kohta – 3 alakohta – c alakohta
Asetus (EU) N:o 1308/2013
152 artikla – 1 b kohta – 2 alakohta – johdantokappale
	

	Komission teksti
	Tarkistus

	Poiketen siitä, mitä 1 a kohdassa ja ensimmäisessä alakohdassa säädetään, myös 156 artiklan 1 kohdan mukaisesti hyväksytty tuottajaorganisaatioiden yhteenliittymä voi toteuttaa 1 a kohdan ensimmäisessä alakohdassa tarkoitettuja toimia edellyttäen, että
	Poiketen siitä, mitä 1 a kohdassa ja ensimmäisessä alakohdassa säädetään, myös 156 artiklan 1 kohdan mukaisesti hyväksytty tuottajaorganisaatioiden yhteenliittymä voi toteuttaa 1 a kohdan ensimmäisessä alakohdassa tarkoitettuja toimia, lukuun ottamatta hedelmä- ja vihannesalaa, paitsi jos jokin tuottajaorganisaatioiden yhteenliittymä sitä nimenomaisesti pyytää, edellyttäen, että



Tarkistus 66

Ehdotus asetukseksi
1 artikla – 1 kohta – 3 alakohta – c alakohta
Asetus (EU) N:o 1308/2013
152 artikla – 1 b kohta – 2 alakohta – d alakohta
	

	Komission teksti
	Tarkistus

	(d)	edellä 1 a kohdan ensimmäisessä alakohdassa tarkoitettujen toimintojen piiriin kuuluvien tuotteiden määrä on enintään 33 prosenttia kyseisen jäsenvaltion kansallisesta kokonaistuotannosta.”
	d)	edellä 1 a kohdan ensimmäisessä alakohdassa tarkoitettujen toimintojen piiriin kuuluvien tuotteiden määrä on enintään 33 prosenttia kyseisen jäsenvaltion kansallisesta kokonaistuotannosta tai viisi prosenttia koko unionin tuotannosta.



Tarkistus 67

Ehdotus asetukseksi
1 artikla – 1 kohta – 4 alakohta – -a alakohta (uusi)
Asetus (EU) N:o 1308/2013
153 artikla – 1 kohta – b alakohta
	

	Nykyinen teksti
	Tarkistus

	
	-a)	korvataan 1 kohdan b alakohta seuraavasti:

	b)	kuuluttava minkä tahansa tietyn tilan tietyn tuotteen osalta vain yhteen tuottajaorganisaatioon; asianomainen jäsenvaltio voi kuitenkin myöntää poikkeuksia tästä edellytyksestä asianmukaisesti perustelluissa tapauksissa, joissa tuottajajäsenillä on kaksi toisistaan erillistä tuotantoyksikköä eri maantieteellisillä alueilla;
	”b)	kuuluttava minkä tahansa tietyn tilan tietyn tuotteen osalta vain yhteen tuottajaorganisaatioon; jäsenvaltiot voivat kuitenkin myöntää poikkeuksia tästä edellytyksestä asianmukaisesti perustelluissa tapauksissa, joissa tuottajajäsenillä on kaksi toisistaan erillistä tuotantoyksikköä eri maantieteellisillä alueilla tai jos tuottajajäsenet antavat eri käyttötarkoituksiin tarkoitettujen muiden kuin liitteessä I olevissa IX ja X osassa lueteltujen tuotteidensa kaupan pitämisen tehtäväksi erillisille tuottajaorganisaatioille eivätkä kyseiset organisaatiot sen vuoksi kilpaile keskenään;”



Tarkistus 68
Ehdotus asetukseksi
1 artikla – 1 kohta – 4 alakohta – a a alakohta (uusi)
Asetus (EU) N:o 1308/2013
153 artikla – 1 kohta – c a alakohta (uusi)
	

	Komission teksti
	Tarkistus

	
	-a a)	lisätään 1 kohtaan alakohta seuraavasti:

	
	”c a)	pidättäydyttävä kaikista suorista yhteyksistä ostajiin, jos nämä yksittäiset toimenpiteet todennäköisesti vaarantavat tuottajaorganisaation yhteiset tavoitteet erityisesti suunnittelun, neuvottelun tai markkinoille saattamisen osalta. Kaikki ostajan harjoittamat käytännöt, joiden tavoitteena tai seurauksena on tuottajaorganisaation sivuuttaminen lähestymällä suoraan sen yhtä tai useampaa jäsentä tilanteissa, joissa ostaja käy jo neuvotteluja tai on jo tehnyt sopimuksen kyseisen tuottajaorganisaation kanssa, ovat kiellettyjä ja ne katsotaan hyvän kauppatavan vastaisiksi käytännöiksi.”



Tarkistus 69

Ehdotus asetukseksi
1 artikla – 1 kohta – 4 alakohta – b alakohta
Asetus (EU) N:o 1308/2013
153 artikla – 2 a kohta
	

	Komission teksti
	Tarkistus

	”2 a.	Tuottajaorganisaation perussäännössä voidaan määrätä jäsenten mahdollisuudesta olla suoraan yhteydessä ostajiin edellyttäen, että tällainen suora yhteys ei vaaranna tuottajaorganisaation tavoitteita tai tuottajaorganisaation mahdollisuutta keskittää tuotteiden tarjontaa ja markkinoille saattamista. Tarjonnan keskittämisestä katsotaan huolehditun, jos tuottajaorganisaatio neuvottelee ja määrittää myynnin olennaiset osat, kuten hinnan, laadun ja määrän.”
	”2 a.	Tuottajaorganisaation perussäännössä on varmistettava, että tarjonnan keskittämistä koskeva tavoite saavutetaan varsinkin takaamalla, että tuottajaorganisaatio neuvottelee ja määrittää myynnin olennaiset osat, esimerkiksi hinnan, laadun ja määrän. Perussäännössä voidaan määrätä jäsenten mahdollisuudesta olla suoraan yhteydessä ostajiin edellyttäen, että tällainen suora yhteys ei vaaranna tuottajaorganisaation tavoitteita tai tuottajaorganisaation mahdollisuutta keskittää tuotteiden tarjontaa ja markkinoille saattamista. Tarjonnan keskittämisestä ja tuotteiden markkinoille saattamisesta katsotaan huolehditun, jos tuottajaorganisaatio neuvottelee ja määrittää myynnin olennaiset osat, kuten hinnan, laadun ja määrän.

	
	Tuottajaorganisaation perussäännössä, jossa sallitaan jäsenen ja ostajan välinen suora yhteydenpito, voidaan määrätä sisäisistä valvonta- ja ennaltaehkäisymekanismeista, jotta vältetään se, että tällainen yhteydenpito haittaa tarjonnan keskittämistä tai organisaation liiketoimintastrategiaa.



Tarkistus 70

Ehdotus asetukseksi
1 artikla – 1 kohta – 4 alakohta – c alakohta
Asetus (EU) N:o 1308/2013
153 artikla – 3 kohta
	

	Komission teksti
	Tarkistus

	(c)	korvataan 3 kohta seuraavasti:
	Poistetaan.

	”3.	Edellä olevia 1 ja 2 kohtaa ei sovelleta maito- ja maitotuotealan tuottajaorganisaatioihin.”
	



Tarkistus 71

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 2 kohta – 1 alakohta – a alakohta
	

	Komission teksti
	Tarkistus

	(a)	maataloustuotteiden toimituksesta tuottajalta, joka ei ole viljelijä, tuottajaorganisaatio tai tuottajaorganisaatioiden yhteenliittymä, jalostajalle, jakelijalle tai vähittäismyyjälle on tehtävä kirjallinen sopimus;
	a)	maataloustuotteiden toimituksesta muilta kuin 1 kohdassa tarkoitetuilta tuottajilta on tehtävä kirjallinen sopimus;



Tarkistus 72

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 2 kohta – 1 alakohta – b alakohta
	

	Komission teksti
	Tarkistus

	(b)	maataloustuotteen ensiostajan on tehtävä kirjallinen tarjous maataloustuotteiden toimittamista viljelijältä, tuottajaorganisaatiolta tai tuottajaorganisaatioiden yhteenliittymiltä koskevan sopimuksen tekemisestä
	b)	tuottajaorganisaatioiden, tuottajaorganisaatioiden yhteenliittymien tai viljelijöiden on tehtävä kirjallinen tarjous maataloustuotteiden toimittamista ensiostajille koskevan sopimuksen tekemisestä.



Tarkistus 73

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 3 kohta – 1 alakohta
	

	Komission teksti
	Tarkistus

	Jäsenvaltioiden on perustettava sovittelumekanismi sellaisia tapauksia varten, joissa ei päästä yhteisymmärrykseen 1 ja 2 kohdassa tarkoitetun sopimuksen tekemisestä tai tällaisen sopimuksen tarkistamisesta.
	Jäsenvaltioiden on perustettava sovittelumekanismi sellaisia tapauksia varten, joissa ei päästä yhteisymmärrykseen 1 ja 2 kohdassa tarkoitetun sopimuksen virallistamisesta, tulkinnasta tai täytäntöönpanosta tai tämänkaltaisesta sopimuksesta. Mekanismin on oltava puolueeton ja sen käytön on oltava sopimuspuolille vapaaehtoista. Mekanismiin voi osallistua viljelijöitä edustavien organisaatioiden edustajia.



Tarkistus 74

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 3 kohta – 2 alakohta
	

	Komission teksti
	Tarkistus

	Jäsenvaltioiden on ilmoitettava komissiolle alueellaan käyttöön otetuista sovittelumekanismeista.
	Jäsenvaltioiden on ilmoitettava komissiolle alueellaan saatavilla olevista sovittelun oikeudellisista kehyksistä tai sovittelumekanismeista.



Tarkistus 75

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 4 kohta – b alakohta
	

	Komission teksti
	Tarkistus

	(b)	tehtävä kirjallisesti; ja
	b)	tehtävä kirjallisesti joko paperilla tai digitaalisessa muodossa; ja



Tarkistus 76

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 4 kohta – c alakohta – i alakohta – johdantokappale
	

	Komission teksti
	Tarkistus

	i)	toimituksesta maksettava hinta,
	i)	toimituksesta maksettava hinta, jossa mainitaan nimenomaisesti kaikki maksut, myös sovellettavat alennukset,



Tarkistus 77

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 4 kohta– c alakohta – i alakohta – 2 luetelmakohta
	

	Komission teksti
	Tarkistus

	–	joka on laskettava yhdistämällä sopimuksessa mainittuja eri tekijöitä, joihin kuuluvat objektiiviset indikaattorit, indeksit ja lopullisen hinnan laskentamenetelmät, jotka ovat helposti saatavilla ja ymmärrettäviä ja jotka heijastelevat markkinaolojen ja tuotantokustannusten vaihtelua, toimitettu määrä ja toimitettujen maataloustuotteiden laatu tai koostumus; tätä varten jäsenvaltiot voivat määrittää indikaattoreita objektiivisten kriteereiden mukaisesti, jotka perustuvat tuotantoa ja elintarvikeketjua koskeviin tutkimuksiin. Sopimuspuolet voivat vapaasti viitata kyseisiin tai muihin merkityksellisiksi katsomiinsa indikaattoreihin;
	–	joka on laskettava yhdistämällä sopimuksessa mainittuja eri objektiivisia sekä todennettavissa ja muuntelemattomissa olevia tekijöitä, joihin kuuluvat objektiiviset indikaattorit, indeksit ja lopullisen hinnan laskentamenetelmät, jotka ovat helposti saatavilla ja ymmärrettäviä ja jotka heijastelevat markkinaolojen vaihtelua, inflaatio, tuotannon kokonaiskustannukset, mukaan lukien viljelijöiden palkkio, lisäpalveluiden kokonaiskustannukset, toimitettu määrä ja toimitettujen maataloustuotteiden laatu tai koostumus; tätä varten jäsenvaltiot tai alueviranomaiset voivat määrittää indikaattoreita, jotka julkaistaan verkossa sopimuksissa käytettäväksi, tuotantoa ja elintarvikeketjua koskeviin tutkimuksiin perustuvien objektiivisten kriteereiden, 157 artiklan 1 kohdan mukaisesti hyväksyttyjen toimialakohtaisten organisaatioiden toimittamien tietojen tai EU:n elintarvikeketjun seurantakeskuksesta saatavien tietojen mukaisesti. Sopimuspuolet voivat vapaasti viitata kyseisiin tai muihin merkityksellisiksi katsomiinsa indikaattoreihin;



Tarkistus 78
Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 4 kohta – c alakohta – iii alakohta
	

	Komission teksti
	Tarkistus

	iii)	sopimuksen kesto, jolloin sopimus voi olla joko määräaikainen tai toistaiseksi voimassa oleva siten, että sopimukseen sisällytetään irtisanomislauseke. Kun kyseessä on vähintään kuusi kuukautta voimassa oleva sopimus, siihen on sisällyttävä tarkistuslauseke, johon erityisesti viljelijä, tuottajaorganisaatio tai tuottajaorganisaatioiden yhteenliittymä voi vedota;
	iii)	sopimuksen kesto, jolloin sopimus voi olla joko määräaikainen tai toistaiseksi voimassa oleva siten, että sopimukseen sisällytetään irtisanomislauseke. Kun kyseessä on vähintään kuusi kuukautta voimassa oleva sopimus ja vähintään 12 kuukautta voimassa oleva sopimus aloilla, jotka käyvät kauppaa futuureilla, sopimukseen on sisällyttävä myös tarkistuslauseke, johon viljelijä, tuottajaorganisaatio tai tuottajaorganisaatioiden yhteenliittymä voi vedota ennakoimattomien olosuhteiden, esimerkiksi äärimmäisten sääilmiöiden, eläintautien leviämisen, geopoliittisten jännitteiden tai muiden sellaisten syiden perusteella, joiden vuoksi sovittu hinta ei kata enää viljelijöiden kustannuksia;



Tarkistus 79

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 4 kohta – c alakohta – iv alakohta
	

	Komission teksti
	Tarkistus

	iv)	maksuaikoja ja -menettelyjä koskevat yksityiskohtaiset tiedot;
	iv)	yksityiskohtaiset tiedot maksuajoista, -menettelyistä ja ajankohdasta, jolloin omistusoikeuden ja riskin siirto on tehty;



Tarkistus 80

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 5 kohta – a alakohta
	

	Komission teksti
	Tarkistus

	(a)	tuottajaorganisaation tai osuuskunnan jäsen toimittaa maataloustuotteet tuottajaorganisaatiolle tai osuuskunnalle, jonka jäsen se on, edellyttäen, että kyseisen tuottajaorganisaation tai osuuskunnan perussäännöt tai perussäännöistä johdetut säännöt ja päätökset sisältävät määräyksiä, joilla on vastaavat vaikutukset kuin 4 kohdan a, b ja c alakohdan säännöksillä;
	a)	tuottajaorganisaation tai osuuskunnan jäsen toimittaa maataloustuotteet tuottajaorganisaatiolle tai osuuskunnalle, jonka jäsen se on, edellyttäen, että kyseisen tuottajaorganisaation tai osuuskunnan perussäännöt tai perussäännöistä johdetut säännöt ja päätökset sisältävät määräyksiä, joilla on vastaavat tavoitteet kuin 4 kohdan a, b ja c alakohdan säännöksillä;



Tarkistus 81

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 5 kohta – b alakohta
	

	Komission teksti
	Tarkistus

	(b)	kyseisten maataloustuotteiden ensiostaja on suosituksessa 2003/361/EY tarkoitettu mikroyritys tai pieni yritys;
	Poistetaan.



Tarkistus 82

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 5 kohta – c alakohta
	

	Komission teksti
	Tarkistus

	(c)	kyseiset maataloustuotteet toimitetaan ja maksetaan samanaikaisesti;
	Poistetaan.



Tarkistus 83
Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 6 kohta – a alakohta
	

	Komission teksti
	Tarkistus

	(a)	toimitus koskee tuotteita, joiden arvo on yhtä suuri tai pienempi kuin jäsenvaltion määrittämä tietty kynnysarvo, joka saa olla enintään 10 000 euroa;
	a)	toimitus koskee tuotteita, joiden arvo on yhtä suuri tai pienempi kuin jäsenvaltion määrittämä kynnysarvo, joka saa olla enintään 4 000 euroa;



Tarkistus 84

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 6 kohta – a a alakohta (uusi)
	

	Komission teksti
	Tarkistus

	
	a a)	kyseisten maataloustuotteiden ensiostaja on suosituksessa 2003/361/EY tarkoitettu mikroyritys tai pieni yritys;



Tarkistus 85

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 6 kohta – a b alakohta (uusi)
	

	Komission teksti
	Tarkistus

	
	a b)	kyseiset maataloustuotteet toimitetaan ja maksetaan samanaikaisesti tai viimeistään viiden työpäivän kuluessa;



Tarkistus 86

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 6 a kohta (uusi)
	

	Komission teksti
	Tarkistus

	
	6 a.	Jäsenvaltiot voivat 157 artiklan 1 kohdassa tarkoitetun hyväksytyn toimialakohtaisen organisaation tai sellaisen organisaation pyynnöstä, jonka katsotaan edustavan laajalti tiettyä maatalousalaa, päättää vapauttaa tietyt erityisalat, maitoalaa lukuun ottamatta, tämän artiklan 1 ja 2 kohdassa tarkoitetusta kirjallisen sopimuksen tekemistä koskevasta vaatimuksesta. Tätä vapautusta sovelletaan rajoittamatta tämän artiklan 7 kohdan säännösten soveltamista.



Tarkistus 87

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 7 kohta
	

	Komission teksti
	Tarkistus

	7.	Jos kirjallista sopimusta tai kirjallista tarjousta sopimuksen tekemisestä ei 5 kohdan b, c ja d alakohdan tai 6 kohdan nojalla vaadita, viljelijä, tuottajaorganisaatio tai tuottajaorganisaatioiden yhteenliittymä voi vaatia, että mistä tahansa maataloustuotteiden toimituksesta jalostajalle, jakelijalle tai vähittäismyyjälle tehdään osapuolten välinen kirjallinen sopimus tai kirjallinen tarjous sopimuksen tekemisestä. Sopimuksen tai tarjouksen sopimuksen tekemisestä on täytettävä tämän artiklan 4 kohdassa ja 8 kohdan ensimmäisessä alakohdassa vahvistetut edellytykset.
	7.	Jos kirjallista sopimusta tai kirjallista tarjousta sopimuksen tekemisestä ei 5 kohdan d alakohdan tai 6 kohdan ja 6 a kohdan nojalla vaadita, viljelijä, tuottajaorganisaatio tai tuottajaorganisaatioiden yhteenliittymä voi vaatia, että mistä tahansa maataloustuotteiden toimituksesta jalostajalle, jakelijalle tai vähittäismyyjälle tehdään osapuolten välinen kirjallinen sopimus tai kirjallinen tarjous sopimuksen tekemisestä. Sopimuksen tai tarjouksen sopimuksen tekemisestä on täytettävä tämän artiklan 4 kohdassa ja 8 kohdan ensimmäisessä alakohdassa vahvistetut edellytykset.



Tarkistus 88

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 8 kohta – 1 alakohta
	

	Komission teksti
	Tarkistus

	Kaikista viljelijöiden, tuottajaorganisaatioiden tai tuottajaorganisaatioiden yhteenliittymien ja jalostajien, jakelijoiden tai vähittäismyyjien välisten maataloustuotteiden toimitussopimusten ehdoista, myös 4 kohdan c alakohdassa tarkoitetuista ehdoista ja niiden osatekijöistä, voidaan vapaasti neuvotella osapuolten kesken.
	Kaikista viljelijöiden, tuottajaorganisaatioiden tai tuottajaorganisaatioiden yhteenliittymien ja jalostajien, jakelijoiden tai vähittäismyyjien välisten maataloustuotteiden toimitussopimusten ehdoista, myös 4 kohdan c alakohdassa tarkoitetuista ehdoista ja niiden osatekijöistä, voidaan vapaasti neuvotella osapuolten kesken, sanotun kuitenkaan vaikuttamatta jäsenvaltioiden käyttöön ottamiin lisävaatimuksiin.



Tarkistus 89

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 9 kohta
	

	Komission teksti
	Tarkistus

	9.	Jäsenvaltiot voivat vaatia, että maataloustuotteiden ostaja rekisteröi 1 kohdassa tarkoitetut kirjalliset sopimukset ennen kuin viljelijä, tuottajaorganisaatio tai tuottajaorganisaatioiden yhteenliittymä toimittaa kyseiset maataloustuotteet jalostajalle, jakelijalle tai vähittäismyyjälle jäsenvaltion alueella.
	9.	Jäsenvaltiot voivat perustelluissa tilanteissa vaatia, että maataloustuotteiden ostaja rekisteröi 1 kohdassa tarkoitetut kirjalliset sopimukset ennen kuin viljelijä, tuottajaorganisaatio tai tuottajaorganisaatioiden yhteenliittymä toimittaa kyseiset maataloustuotteet jalostajalle, jakelijalle tai vähittäismyyjälle jäsenvaltion alueella, kausiluonteisia ja helposti pilaantuvia tuotteita lukuun ottamatta.



Tarkistus 90

Ehdotus asetukseksi
1 artikla – 1 kohta – 6 alakohta
Asetus (EU) N:o 1308/2013
168 artikla – 10 kohta
	

	Komission teksti
	Tarkistus

	10.	Jäsenvaltioiden, jotka käyttävät 2, 6, 8 ja 9 kohdassa tarkoitettuja vaihtoehtoja, on ilmoitettava komissiolle, miten niitä sovelletaan.
	10.	Jäsenvaltioiden, jotka käyttävät tässä artiklassa tarkoitettuja vaihtoehtoja, on ilmoitettava komissiolle, miten niitä sovelletaan.



Tarkistus 91
Ehdotus asetukseksi
1 artikla – 1 kohta – 6 a alakohta (uusi)
Asetus (EU) N:o 1308/2013
172 b artikla
	

	Nykyinen teksti
	Tarkistus

	
	6 a)	Korvataan 172 b artikla seuraavasti:

	172 b artikla 
	”172 b artikla 

	Toimialakohtaisten organisaatioiden antama ohjaus sellaisten viinien valmistukseen tarkoitettujen rypäleiden myyntiä varten, joilla on suojattu alkuperänimitys tai suojattu maantieteellinen merkintä
	Toimialakohtaisten organisaatioiden ja asetuksen (EU) 2024/1143 mukaisesti hyväksyttyjen tuottajaryhmien antama hinnanohjaus sellaisten viinien valmistukseen tarkoitettujen rypäleiden, rypäleen puristemehujen ja irtotavarana olevan viinin myyntiä varten, joilla on suojattu alkuperänimitys tai suojattu maantieteellinen merkintä.

	Poiketen siitä, mitä Euroopan unionin toiminnasta tehdyn sopimuksen 101 artiklan 1 kohdassa määrätään, tämän asetuksen 157 artiklan mukaisesti hyväksytyt viinialalla toimivat toimialakohtaiset organisaatiot voivat antaa ei-pakollisia hinnanohjausindikaattoreita sellaisten viinien valmistukseen tarkoitettujen rypäleiden myyntiä varten, joilla on suojattu alkuperänimitys tai suojattu maantieteellinen merkintä, edellyttäen, että tällainen ohjaus ei poista kilpailua merkittävältä osalta asianomaisia tuotteita.
	Poiketen siitä, mitä Euroopan unionin toiminnasta tehdyn sopimuksen 101 artiklan 1 kohdassa määrätään, tämän asetuksen 157 artiklan mukaisesti hyväksytyt viinialalla toimivat toimialakohtaiset organisaatiot ja asetuksen (EU) 2024/1143 mukaisesti hyväksytyt tuottajaryhmät voivat antaa ei-pakollisia hinnanohjausindikaattoreita sellaisten viinien valmistukseen tarkoitettujen rypäleiden, rypäleen puristemehujen ja irtotavarana olevan viinin myyntiä varten, joilla on suojattu alkuperänimitys tai suojattu maantieteellinen merkintä, edellyttäen, että tällainen ohjaus ei poista kilpailua merkittävältä osalta asianomaisia tuotteita.”



Tarkistus 92
Ehdotus asetukseksi
1 artikla – 1 kohta – 6 b alakohta (uusi)
Asetus (EU) N:o 1308/2013
188 artikla – 3 a kohta (uusi)
	

	Komission teksti
	Tarkistus

	
	6 b)	lisätään 188 artiklaan kohta seuraavasti:

	
	”3 a.	Kasvi- ja eläinperäisiä elintarvikkeita ja rehuja saa tuoda kolmansista maista vain, jos ne täyttävät unionissa tuotetuille elintarvikkeille ja rehuille määrättyjen torjunta-ainejäämien enimmäismäärään liittyvät velvollisuudet.”



Tarkistus 93
Ehdotus asetukseksi
1 artikla – 1 kohta – 6 c alakohta (uusi)
Asetus (EU) N:o 1308/2013
189 artikla – 1 kohta
	

	Nykyinen teksti
	Tarkistus

	
	6 c)	korvataan 189 artiklan 1 kohta seuraavasti:

	1. Seuraavia tuotteita voidaan tuoda unioniin vain, jos seuraavat edellytykset täyttyvät:
	”1. Seuraavia tuotteita voidaan tuoda unioniin vain, jos seuraavat edellytykset täyttyvät:

	a) CN-koodin 5302 10 00 raaka hamppu, joka täyttää asetuksen (EU) N:o 1307/2013 32 artiklan 6 kohdassa ja 35 artiklan 3 kohdassa säädetyt edellytykset;
	a) CN-koodin 5302 10 00 raaka hamppu, joka täyttää asetuksessa (EU) 2021/2115 säädetyt edellytykset;

	b) CN-koodin ex 1207 99 20 kylvettäviksi tarkoitetut hampunsiemenet, joiden mukana on todisteet siitä, että asianomaisen lajikkeen tetrahydrokannabinolipitoisuus ei ylitä asetuksen (EU) N:o 1307/2013 32 artiklan 6 kohdan ja 35 artiklan mukaisesti vahvistettua pitoisuutta;
	b) CN-koodin ex 1207 99 20 kylvettäviksi tarkoitetut hampunsiemenet, joiden mukana on todisteet siitä, että asianomaisen lajikkeen tetrahydrokannabinolipitoisuus ei ylitä asetuksen (EU) 2021/2115 mukaisesti vahvistettua pitoisuutta;

	c) CN-koodin 1207 99 91 muut kuin kylvettäviksi tarkoitetut hampunsiemenet, joita tuovat vain jäsenvaltion hyväksymät tuojat, jotta varmistetaan, että tällaisia siemeniä ei käytetä kylvämiseen.
	c) CN-koodin 1207 99 91 muut kuin kylvettäviksi tarkoitetut hampunsiemenet, joita tuovat vain jäsenvaltion hyväksymät tuojat, jotta varmistetaan, että tällaisia siemeniä ei käytetä kylvämiseen.

	
	c a) hampun kukinnot, joiden mukana on todisteet siitä, että asianomaisen lajikkeen tetrahydrokannabinolipitoisuus ei ylitä asetuksen (EU) 2021/2115 mukaisesti vahvistettua tasoa, ja joita tuovat vain jäsenvaltion hyväksymät tuojat.”



Tarkistus 94

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – d alakohta
	

	Komission teksti
	Tarkistus

	d)	pääasiassa perheenjäsenistä muodostuvaa työvoimaa hyödyntävien pientilojen taloudellisen elinkelpoisuuden tukeminen, kun neuvoston asetuksen (EY) N:o 1217/2009 2 artiklan 8 alakohdassa määritelty standardituotos on enintään 100 000 euroa;
	d)	pien- ja perhetilojen taloudellisen elinkelpoisuuden tukeminen, kun neuvoston asetuksen (EY) N:o 1217/200911 2 artiklan 8 alakohdassa määritelty standardituotos on enintään 100 000 euroa;

	__________________
	__________________

	11 Neuvoston asetus (EY) N:o 1217/2009, annettu 30 päivänä marraskuuta 2009, maatalouden kestävyyden tietoverkon perustamisesta (EUVL L 328, 15.12.2009, s. 27, ELI: http://data.europa.eu/eli/reg/2009/1217/oj).
	11 Neuvoston asetus (EY) N:o 1217/2009, annettu 30 päivänä marraskuuta 2009, maatalouden kestävyyden tietoverkon perustamisesta (EUVL L 328, 15.12.2009, s. 27, ELI: http://data.europa.eu/eli/reg/2009/1217/oj).



Tarkistus 95

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f a alakohta (uusi)
	

	Komission teksti
	Tarkistus

	
	f a)	paikallisen maataloustuotannon edistäminen;



Tarkistus 96

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f b alakohta (uusi)
	

	Komission teksti
	Tarkistus

	
	f b)	suoraan maataloustuotantoon liittyvä yhteinen jätehuolto sekä karjan lietelannan ja energiantuotannon parempi hyödyntäminen;



Tarkistus 97

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f c alakohta (uusi)
	

	Komission teksti
	Tarkistus

	
	f c)	viljelijöille taattavat vakaat ja oikeudenmukaiset tulot, jotka kattavat tuotantokustannukset, ja viljelijöiden vahva asema koko arvoketjussa;



Tarkistus 98

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f d alakohta (uusi)
	

	Komission teksti
	Tarkistus

	
	f d)	vesivarojen käyttöön tähtäävien investointien soveltaminen;



Tarkistus 99

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f e alakohta (uusi)
	

	Komission teksti
	Tarkistus

	
	f e)	maaseudun elinkeinoelämää edistävän toiminnan monipuolistamisen, maaseutualueiden kehittämisen ja houkuttelevuuden edistäminen;



Tarkistus 100

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f f alakohta (uusi)
	

	Komission teksti
	Tarkistus

	
	f f)	kulttuuri- ja ruokaperinteen perinteen edistäminen, jotta voidaan edistää tiedon jakamista tasapainoista ruokavaliota koskevista aiheista;



Tarkistus 101

Ehdotus asetukseksi
1 artikla – 1 kohta – 7 alakohta – a alakohta
Asetus (EU) N:o 1308/2013
210 a artikla – 3 kohta – f g alakohta (uusi)
	

	Komission teksti
	Tarkistus

	
	f g)	perinteisten tuotantokäytäntöjen, elintarviketurvan ja elintarvikeomavaraisuuden säilyttäminen;



Tarkistus 102
Ehdotus asetukseksi
1 artikla – 1 kohta – 7 alakohta – b alakohta
Asetus (EU) N:o 1308/2013
210 a artikla – 6 kohta – 2 alakohta
	

	Komission teksti
	Tarkistus

	Edellä 1 kohdassa tarkoitetut tuottajat voivat [..] päivästä [...]kuuta [voimaantulopäivä + 2 vuotta] pyytää komissiolta lausuntoa 1 kohdassa tarkoitettujen sopimusten, päätösten ja yhdenmukaistettujen menettelytapojen yhteensopivuudesta tämän artiklan kanssa siltä osin kuin on kyse sellaisten kestävyysvaatimusten täytäntöönpanosta, joilla pyritään yhteen tai useampaan 3 kohdan d, e ja f alakohdassa vahvistettuun tavoitteeseen.
	Edellä 1 kohdassa tarkoitetut tuottajat voivat [..] päivästä [...]kuuta [voimaantulopäivä + 2 vuotta] pyytää komissiolta lausuntoa 1 kohdassa tarkoitettujen sopimusten, päätösten ja yhdenmukaistettujen menettelytapojen yhteensopivuudesta tämän artiklan kanssa siltä osin kuin on kyse sellaisten kestävyysvaatimusten täytäntöönpanosta, joilla pyritään yhteen tai useampaan 3 kohdan d–f d alakohdassa vahvistettuun tavoitteeseen.



Tarkistus 147
Ehdotus asetukseksi
1 artikla – 1 kohta – 7 a alakohta (uusi)
Asetus (EU) N:o 1308/2013
210 b artikla (uusi)
	

	Komission teksti
	Tarkistus

	
	7 a)	lisätään artikla seuraavasti:

	
	”210 b artikla

	
	Jäsenvaltioiden on varmistettava, että julkisten hankintamenettelyiden avulla tehdyt hankintasopimukset tehdään unionista peräisin olevista maataloustuotteista ja elintarvikkeista, erityisesti paikallisista tuotteista ja kausituotteista, jotta voidaan parantaa EU:n maataloustuotteiden laatua, kestävyyttä ja elintarviketurvallisuutta.

	
	Suojatuilla maantieteellisillä merkinnöillä ja suojatuilla alkuperänimityksillä varustetut tuotteet ja aidoiksi perinteisiksi tuotteiksi luokitellut tuotteet on asetettava etusijalle näiden toimien täytäntöönpanossa.

	
	Komissio antaa delegoituja säädöksiä, joissa vahvistetaan tämän artiklan soveltamisedellytykset ja varmistetaan unionin sääntöjen noudattaminen.”



Tarkistus 103
Ehdotus asetukseksi
1 artikla – 1 kohta – 7 b alakohta (uusi)
Asetus (EU) N:o 1308/2013
219 artikla – 3 a kohta (uusi)
	

	Komission teksti
	Tarkistus

	
	7 b)	lisätään 219 artiklaan kohta seuraavasti:

	
	”3 a. Kun markkinahinta laskee alle tietyn raja-arvon, joka on joustava ja sidottu keskimääräisiin tuotantokustannuksiin ja jonka on vahvistanut EU:n elintarvikeketjun seurantakeskus, komissio toteuttaa kyseisten markkinoiden ja alan tilanteen perusteella tukitoimenpiteitä asianomaisen alan tuottajien osalta, jotka vähentävät vapaaehtoisesti toimituksiaan määrättynä ajanjaksona verrattuna edellisen vuoden samaan ajanjaksoon, täyttäen seuraavat vaatimukset:

	
	a) tuki myönnetään sillä periaatteella, että tuottajat esittävät hakemuksen siinä jäsenvaltiossa, johon tuottajat ovat sijoittautuneet, käyttäen asianomaisessa jäsenvaltiossa vahvistettua menetelmää;

	
	b) sen varmistamiseksi, että tämä järjestelmä pannaan tehokkaasti ja asianmukaisesti täytäntöön, komissio vahvistaa maatalous- ja elintarvikeketjun seurantakeskuksen toimittamien tietojen perusteella:

	
	i) toimitusten suurimman kokonaisvolyymin tai -määrän, joka vähennetään unionin tasolla vähentämistä koskevan järjestelmän puitteissa;

	
	ii) vähentämisjakson keston ja tarvittaessa sen pidentämisen;

	
	iii) tuen määrän vähennetyn volyymin tai määrän perusteella sekä sen rahoitusjärjestelyt;

	
	iv) hakijoihin ja hakemuksiin sovellettavat kelpoisuusvaatimukset;

	
	v) järjestelmän täytäntöönpanoa koskevat erityisedellytykset.

	
	Tuottajan, joka toimittaa suuremman määrän kuin se on toimittanut viitejakson aikana, on maksettava markkinavastuumaksu, joka on oikeasuhteinen sen tuotantoylijäämään nähden vapaaehtoisen vähennysohjelman aikana.”



Tarkistus 104

Ehdotus asetukseksi
1 artikla – 1 kohta – 8 alakohta
Asetus (EU) N:o 1308/2013
222 artikla – 1 kohta – 1 alakohta – a alakohta
	

	Komission teksti
	Tarkistus

	(a)	niiden tuotteet poistetaan markkinoilta tai annetaan ilmaisjakeluun;
	a)	niiden tuotteet poistetaan markkinoilta tai annetaan ilmaisjakeluun, muun muassa hyväntekeväisyyttä harjoittaville yhteisöille;



Tarkistus 105

Ehdotus asetukseksi
1 artikla – 1 kohta – 8 alakohta
Asetus (EU) N:o 1308/2013
222 artikla – 1 kohta – 1 alakohta – a a alakohta (uusi)
	

	Komission teksti
	Tarkistus

	
	a a)	luonnonmukaisen maatalouden tuotteiden ylijäämän luokituksen poistaminen tavanomaisille markkinoille saattamista varten;



Tarkistus 106

Ehdotus asetukseksi
1 artikla – 1 kohta – 8 alakohta
Asetus (EU) N:o 1308/2013
222 artikla – 1 kohta – 1 alakohta – g alakohta
	

	Komission teksti
	Tarkistus

	(g)	tilapäinen tuotannonsuunnittelu tuotantosyklin erityisluonteen mukaisesti.
	g)	tilapäinen tuotannonsuunnittelu tuotantosyklin erityisluonteen mukaisesti etenkin pilaantuvien tuotteiden osalta.



Tarkistus 107

Ehdotus asetukseksi
1 artikla – 1 kohta – 8 alakohta
Asetus (EU) N:o 1308/2013
222 artikla – 1 kohta – 2 alakohta
	

	Komission teksti
	Tarkistus

	Kun komissio hyväksyy täytäntöönpanosäädöksiä tämän artiklan ensimmäisen alakohdan mukaisesti, se voi päättää asettaa asetuksen (EU) 2021/2116 16 artiklassa tarkoitetusta maatalousalan varauksesta maksettavan unionin tuen asianomaisten jäsenvaltioiden saataville. Tällaisen taloudellisen tuen on tarjottava tarvittavat varat, jotta asianomaiset toimijat voivat panna nämä sopimukset ja päätökset täytäntöön.
	Kun komissio hyväksyy täytäntöönpanosäädöksiä tämän artiklan ensimmäisen alakohdan mukaisesti, se voi päättää asettaa asetuksen (EU) 2021/2116 16 artiklassa tarkoitetusta maatalousalan varauksesta maksettavan unionin tuen asianomaisten jäsenvaltioiden saataville, jolloin kyseinen tuki voidaan ottaa käyttöön välittömästi kriisitilanteessa, edellyttäen, että se on ensin arvioinut kyseisen tuen toteutettavuuden. Tällaisen taloudellisen tuen on tarjottava tarvittavat varat, jotta asianomaiset toimijat voivat panna nämä sopimukset ja päätökset täytäntöön. Komissio varmistaa, että varojen käyttö kyseisten täytäntöönpanosäädösten mukaisten toimien tukemiseen ei vaaranna suoria tukia. Komissio asettaa tarvittaessa saataville muuta unionin rahoitusta tämän alakohdan nojalla tuettaviin toimiin.



Tarkistus 108
Ehdotus asetukseksi
1 artikla – 1 kohta – 8 a alakohta (uusi)
Asetus (EU) N:o 1308/2013
222 a artikla – 2 kohta
	

	Nykyinen teksti
	Tarkistus

	
	8 a)	korvataan 222 a artiklan 2 kohta seuraavasti:

	2. Komissio voi päättää mille 1 artiklan 2 kohdassa luetelluista maatalouden aloista perustetaan unionin markkinoiden seurantakeskuksia.
	”2. Komissio voi päättää mille 1 artiklan 2 kohdassa luetelluista maatalouden aloista perustetaan unionin markkinoiden seurantakeskuksia. Se voi myös päättää erottaa tuotannonalat toisistaan sen perusteella, ovatko ne luonnonmukaisen maatalouden aloja vai eivät.”



Tarkistus 109
Ehdotus asetukseksi
1 artikla – 1 kohta – 8 b alakohta (uusi)
Asetus (EU) N:o 1308/2013
222 b a artikla (uusi)
	

	Komission teksti
	Tarkistus

	
	8 b)	lisätään artikla seuraavasti:

	
	”222 b a artikla

	
	Markkinahäiriöiden ehkäisyä ja hallintaa koskevat suunnitelmat

	
	1.	Komissio laatii SEUT 39 artiklassa asetettujen YMP:n tavoitteiden, erityisesti markkinoiden vakauttamista koskevan tavoitteen, saavuttamiseksi markkinahäiriöiden ehkäisyä ja hallintaa koskevia suunnitelmia ja määrittää interventiostrategiansa kutakin tämän asetuksen 1 artiklassa tarkoitettua maataloustuotetta varten.

	
	2.	Komission interventiostrategia perustuu 222 a artiklassa tarkoitettujen unionin markkinoiden seurantakeskusten työhön.

	
	3.	Markkinahäiriöiden ilmetessä komissio ottaa oikea-aikaisesti ja tehokkaasti käyttöön V osan I luvussa säädetyt poikkeukselliset toimenpiteet, tarvittaessa II osan I osastossa säädettyjen markkinoiden interventiotoimenpiteiden lisäksi, jotta kyseisten markkinoiden tasapaino voidaan palauttaa nopeasti ja asianmukaisimmalla tavalla kunkin sellaisen alan osalta, johon vaikutukset kohdistuvat.

	
	4.	Komissio laatii tuloskehyksen, jonka avulla voidaan seurata ja arvioida markkinahäiriöiden ehkäisyä ja hallintaa koskevia suunnitelmia niiden täytäntöönpanon aikana ja laatia niitä koskevat raportit.

	
	5.	Komissio julkaisee vuosittain viimeistään 30 päivänä marraskuuta kertomuksen markkinahäiriöiden ehkäisyä ja hallintaa koskevien suunnitelmien täytäntöönpanosta sekä interventiostrategiansa parantamisesta. Vuosikertomus esitetään vuosittain Euroopan parlamentille ja neuvostolle, ja sen tarkoituksena on arvioida suunnitelman toimivuutta tässä asetuksessa säädettyjen välineiden vaikutuksen, vaikuttavuuden, tehokkuuden ja johdonmukaisuuden osalta sekä sitä, miten komissio on käyttänyt sille kuuluvia oikeuksia ja talousarviota markkinahäiriöiden seurannassa, ehkäisemisessä ja hallinnassa.”;



Tarkistus 110
Ehdotus asetukseksi
1 artikla – 1 kohta – 8 c alakohta (uusi)
Asetus (EU) N:o 1308/2013
Liite I – XII a osa (uusi)
	

	Komission teksti
	Tarkistus

	
	8 c)	lisätään liitteeseen I osa seuraavasti:

	
	”XII a osa

	
	Etikka

	
	Etikka-alaan kuuluvat muut etikkatuotteet kuin viinietikka jotka on lueteltu seuraavassa taulukossa:

	
	CN-koodi

	
	2209 00 91 ja 2209 00 99

	
	Kuvaus

	
	Hedelmäetikka, mukaan lukien kiivietikka tai hedelmäviinietikka, marjaetikka tai marjaviinietikka, siiderietikka, väkiviinaetikka, viljaetikka, mallasetikka, tislattu mallasetikka, hunajaetikka, maustettu etikka”;



Tarkistus 111
Ehdotus asetukseksi
1 artikla – 1 kohta – 8 d alakohta (uusi)
Asetus (EU) N:o 1308/2013
Liite II – III a osa (uusi)
	

	Nykyinen teksti
	Tarkistus

	
	8 d)	lisätään liitteeseen II osa seuraavasti:

	
	”III a osa

	
	Hamppualan määritelmät

	
	’Hampulla’ tarkoitetaan Cannabis sativa L. -kasvin lajikkeita, jotka on lueteltu viljelykasvien yleisessä lajikeluettelossa ja joita kasvatetaan niiden siementen, kukkien, kuitujen, puumaisten osien ja juurien takia”



Tarkistus 112
Ehdotus asetukseksi
1 artikla – 1 kohta – 8 e alakohta (uusi)
Asetus (EU) N:o 1308/2013
Liite II – IV a osa (uusi)
	

	Komission teksti
	Tarkistus

	
	8 e)	lisätään liitteeseen II osa seuraavasti:

	
	”IV a osa

	
	Etikka-alan määritelmä

	
	1. Ilmaisua ”etikka” käytetään ainoastaan tuotteesta, joka on saatu pelkästään kaksinkertaisen käymisen, alkoholi- ja etikkakäymisen, biologisella prosessilla nesteistä tai muista maatalousperäisistä aineista. Ilmaisuun on liityttävä aina viittaus käytettyyn raaka-aineeseen. Kaikki muut nimitykset ovat kiellettyjä lukuun ottamatta viittauksia makua antaviin ainesosiin.

	
	2. Sen estämättä, mitä tämän osan 1 kohdassa säädetään, ilmaisu ”etikka” voi olla osa rekisteröityä suojattua alkuperänimitystä tai suojattua maantieteellistä merkintää asetuksen (EU) 2024/1143 nojalla, jolloin ilmaisua on käytettävä asiaankuuluvissa tuote-eritelmissä ja säännöksissä vahvistettujen erityissääntöjen mukaisesti.

	
	3. Ilmaisua ”etikka” ei saa käyttää etikan ja elintarvikelaatuisen etikkahapon sekoituksista.

	
	4. Etikan etikkahappopitoisuus, joka ilmaistaan etikan kokonaishappopitoisuutena g / 100 ml, esitetään merkinnässä muodossa ”happopitoisuus ... %”;



Tarkistus 113
Ehdotus asetukseksi
1 artikla – 1 kohta – 8 f alakohta (uusi)
Asetus (EU) N:o 1308/2013
Liite VIII – II a osa (uusi)
	

	Nykyinen teksti
	Tarkistus

	
	8 f)	lisätään liitteeseen VIII osa seuraavasti:

	
	”II a osa:

	
	Liha, lihavalmisteet ja raakalihavalmisteet

	
	1.	Tässä osassa ’lihalla’ tarkoitetaan eläinten syötäviä osia, kuten esitetään asetuksen (EY) N:o 853/2004 liitteessä I olevissa 1.2–1.8 kohdassa, myös verta. Lihasta käytettävät termit ja nimitykset, jotka kuuluvat asetuksen (EU) N:o 1169/2011 17 artiklan soveltamisalaan ja joita käytetään tällä hetkellä tarkoittamaan lihaa ja paloiteltua lihaa, saa käyttää yksinomaan eläinten syötävistä osista.

	
	2.	’Raakalihavalmisteilla’ tarkoitetaan tuoretta lihaa, jauheliha mukaan luettuna, johon on lisätty elintarvikkeita, mausteita tai lisäaineita tai jota on jalostettu, mutta ei kuitenkaan niin, että lihan sisäinen lihassyyrakenne olisi muuttunut ja tuoreen lihan ominaisuudet olisivat hävinneet.

	
	3.	’Lihavalmisteilla’ tarkoitetaan jalostettuja tuotteita, jotka syntyvät lihan jalostuksen tai näiden jalostettujen tuotteiden jatkokäsittelyn tuloksena siten, että leikkuupinnan perusteella voidaan todeta, että tuoreen lihan ominaisuudet ovat kadonneet. Lihavalmisteista ja raakalihavalmisteista tällä hetkellä käytettävät nimitykset, jotka kuuluvat asetuksen (EU) N:o 1169/2011 17 artiklan soveltamisalaan, saa käyttää yksinomaan lihaa sisältävistä valmisteista.

	
	Näitä nimityksiä ovat muun muassa

	
	– pihvi

	
	– leike

	
	– makkara

	
	– purilainen

	
	– hampurilainen

	
	– munankeltuainen

	
	– munanvalkuainen.

	
	4.	Neuvoston asetuksen (EY) N:o 1234/2007 soveltamista koskevista yksityiskohtaisista säännöistä siipikarjanlihan kaupan pitämisen vaatimusten osalta annetussa asetuksessa (EU) N:o 543/2008 määritellyt siipikarjatuotteet ja siipikarjan palat tarkoittavat yksinomaan eläinten syötäviä osia ja siipikarjanlihaa sisältäviä tuotteita.

	
	5.	Edellä mainittuja nimityksiä ei saa käyttää mistään muusta tuotteesta kuin tässä tarkoitetuista tuotteista eikä myöskään solukasvatuksella saaduista tuotteista.”



Tarkistus 114

Ehdotus asetukseksi
1 artikla – 1 kohta – 9 alakohta – b alakohta
Asetus (EU) N:o 1308/2013
Liite X – I kohta – 2 alakohta
	

	Komission teksti
	Tarkistus

	2.	Toimitussopimus voi olla monivuotinen. Kun kyseessä on vähintään kuusi kuukautta voimassa oleva sopimus, siihen on sisällyttävä tarkistuslauseke, johon viljelijä, tuottajaorganisaatio tai tuottajaorganisaatioiden yhteenliittymä voi vedota.
	2.	Toimitussopimus voi olla monivuotinen.



Tarkistus 115

Ehdotus asetukseksi
1 artikla – 1 kohta – 9 alakohta – c alakohta
Asetus (EU) N:o 1308/2013
Liite X – II kohta – 2 alakohta
	

	Komission teksti
	Tarkistus

	Hinta on laskettava yhdistämällä sopimuksessa mainittuja eri tekijöitä, joihin kuuluvat objektiiviset indikaattorit, indeksit ja lopullisen hinnan laskentamenetelmät, jotka ovat helposti saatavilla ja ymmärrettäviä ja jotka heijastelevat markkinaolojen ja tuotantokustannusten vaihtelua, toimitettu määrä ja toimitettujen sokerijuurikkaiden laatu tai koostumus. Tätä varten jäsenvaltiot voivat määrittää indikaattoreita objektiivisten kriteereiden mukaisesti, jotka perustuvat tuotantoa ja elintarvikeketjua koskeviin tutkimuksiin. Sopimuspuolet voivat vapaasti viitata kyseisiin tai muihin merkityksellisiksi katsomiinsa indikaattoreihin.
	Hinta on laskettava yhdistämällä sopimuksessa mainittuja eri objektiivisia sekä todennettavissa ja muuntelemattomissa olevia tekijöitä, joihin kuuluvat objektiiviset indikaattorit, indeksit ja lopullisen hinnan laskentamenetelmät, jotka ovat helposti saatavilla ja ymmärrettäviä ja jotka heijastelevat markkinaolojen vaihtelua, inflaatio, tuotannon kokonaiskustannukset, mukaan lukien viljelijöiden palkkio, lisäpalveluiden kokonaiskustannukset, toimitettu määrä ja toimitettujen maataloustuotteiden laatu tai koostumus. Tätä varten jäsenvaltiot tai alueviranomaiset voivat määrittää indikaattoreita, jotka julkaistaan verkossa sopimuksissa käytettäväksi, tuotantoa ja elintarvikeketjua koskeviin tutkimuksiin perustuvien objektiivisten kriteereiden, 157 artiklan 1 kohdan mukaisesti hyväksyttyjen toimialakohtaisten organisaatioiden toimittamien tietojen tai EU:n elintarvikeketjun seurantakeskuksesta saatavien tietojen mukaisesti. Sopimuspuolet voivat vapaasti viitata kyseisiin tai muihin merkityksellisiksi katsomiinsa indikaattoreihin.



Tarkistus 116

Ehdotus asetukseksi
2 artikla – 1 kohta – 1 alakohta – b alakohta
Asetus (EU) 2021/2115
52 artikla – 5 a kohta – johdantokappale
	

	Komission teksti
	Tarkistus

	5 a.	Edellä 1 kohdassa säädettyä 50 prosentin rajaa korotetaan 60 prosenttiin 46 artiklan a, b tai c alakohdassa tarkoitettuihin tavoitteisiin liittyvien menojen osalta, jos seuraavat edellytykset täyttyvät:
	5 a.	Edellä 1 kohdassa säädettyä 50 prosentin rajaa korotetaan 70 prosenttiin 46 artiklan a, b tai c alakohdassa tarkoitettuihin tavoitteisiin liittyvien menojen osalta, jos seuraavat edellytykset täyttyvät:



Tarkistus 117

Ehdotus asetukseksi
2 artikla – 1 kohta – 1 alakohta – b alakohta
Asetus (EU) 2021/2115
52 artikla – 5 a kohta – b alakohta
	

	Komission teksti
	Tarkistus

	(b)	edellä a alakohdassa tarkoitetut investoinnit tehdään näiden nuorten viljelijöiden tai uusien viljelijöiden tiloissa osana heidän ensimmäistä toimintaohjelmaansa.”
	b)	edellä a alakohdassa tarkoitetut investoinnit tehdään näiden asetuksen (EU) N:o 1308/2013 nojalla hyväksyttyyn tuottajaorganisaatioon ensimmäistä kertaa liittyvien nuorten viljelijöiden tai uusien viljelijöiden tiloissa tai hedelmä- ja vihannesalan tapauksessa tuottajien tiloissa osana heidän ensimmäistä toimintaohjelmaansa ja seitsemän vuoden aikana laskettuna siitä päivästä, jolloin nuori viljelijä tai uusi viljelijä liittyi tuottajaorganisaatioon.



Tarkistus 118

Ehdotus asetukseksi
2 artikla – 1 kohta – 1 alakohta – c a alakohta (uusi)
Asetus (EU) 2021/2115
52 artikla – 7 a kohta (uusi)
	

	Komission teksti
	Tarkistus

	
	c a)	lisätään kohta seuraavasti:

	
	”7 a.	Tämän artiklan 7 kohdan säännökset voidaan ulottaa koskemaan kaikkia 42–68 artiklan soveltamisalaan kuuluvia tuotteita.”



Tarkistus 119

Ehdotus asetukseksi
2 artikla – 1 kohta – 3 alakohta
Asetus (EU) 2021/2115
88 artikla – 7 kohta – 1 alakohta
	

	Komission teksti
	Tarkistus

	Jäsenvaltiot voivat vuodesta 2025 alkaen tarkistaa 6 kohdassa tarkoitettuja päätöksiään osana 119 artiklan mukaisesti tehtyä YMP:n strategiasuunnitelmansa muutospyyntöä ja päättää käyttää enintään kuusi prosenttia liitteessä V esitetyistä suorien tukien määrärahoistaan, kun tapauksen mukaan on ensin vähennetty liitteessä VIII vahvistetut puuvillan määrärahat, III osaston III luvun 7 jaksossa tarkoitettuihin muiden alojen interventiotyyppeihin.
	Jäsenvaltiot voivat vuodesta 2025 alkaen tarkistaa 6 kohdassa tarkoitettuja päätöksiään osana 119 artiklan mukaisesti tehtyä YMP:n strategiasuunnitelmansa muutospyyntöä ja päättää käyttää enintään kuusi prosenttia liitteessä V esitetyistä suorien tukien määrärahoistaan, kun tapauksen mukaan on ensin vähennetty liitteessä VIII vahvistetut puuvillan määrärahat, III osaston III luvun 7 jaksossa tarkoitettuihin muiden alojen interventiotyyppeihin edellyttäen, että tällainen päätös ei vaikuta kielteisesti kestävyysperusteisen perustulotuen tasoon.



Tarkistus 120
Ehdotus asetukseksi
3 a artikla (uusi)
Asetus (EU) 2024/1143
37 artikla – 5 kohta
	

	Nykyinen teksti
	Tarkistus

	
	3 a artikla

	
	Asetuksen (EU) 2024/1143 muuttaminen

	
	Korvataan 37 artiklan 5 kohta seuraavasti:

	5. Jos maataloustuotteet on nimetty maantieteellisellä merkinnällä, tuottajan tai toimijan nimen on oltava merkinnän samassa nähtävissä olevassa kentässä kuin maantieteellinen merkintä. Tällöin toimijan nimellä tarkoitetaan sen toimijan nimeä, joka on vastuussa tuotantovaiheesta, jossa maantieteellisen merkinnän piiriin kuuluva tuote on saatu, tai vastuussa kyseisen tuotteen merkittävästä jalostamisesta.
	”5.	Jos maataloustuotteet on nimetty maantieteellisellä merkinnällä, tuottajan tai toimijan nimen on oltava merkinnän samassa nähtävissä olevassa kentässä kuin maantieteellinen merkintä. Tällöin toimijan nimellä tarkoitetaan sen toimijan nimeä, joka on vastuussa tuotantovaiheesta, jossa maantieteellisen merkinnän piiriin kuuluva tuote on saatu, tai vastuussa kyseisen tuotteen merkittävästä jalostamisesta.

	Kun on kyse maantieteellisellä merkinnällä nimetyistä tislatuista alkoholijuomista, tuottajan nimen on oltava merkinnän samassa nähtävissä olevassa kentässä kuin maantieteellinen merkintä.
	

	Jos pakkauksen tai säiliön suurin pinta vastaa asetuksen (EU) N:o 1169/2011 16 artiklan 2 kohdassa kuvattua, tuottajan tai toimijan nimen mainitseminen on oltava vapaaehtoista.
	Jos pakkauksen tai säiliön suurin pinta vastaa asetuksen (EU) N:o 1169/2011 16 artiklan 2 kohdassa kuvattua, tuottajan tai toimijan nimen mainitseminen on oltava vapaaehtoista.

	Maataloustuotteita ja tislattuja alkoholijuomia, joita pidetään kaupan maantieteellisellä merkinnällä ja jotka on merkitty ennen 14 päivää toukokuuta 2026, voidaan edelleen saattaa markkinoille noudattamatta velvoitetta ilmoittaa tuottajan tai toimijan nimi samassa nähtävissä olevassa kentässä kuin maantieteellinen merkintä, kunnes varastot loppuvat.
	Maataloustuotteita, joita pidetään kaupan maantieteellisellä merkinnällä ja jotka on merkitty ennen 14 päivää toukokuuta 2026, voidaan edelleen saattaa markkinoille noudattamatta velvoitetta ilmoittaa tuottajan tai toimijan nimi samassa nähtävissä olevassa kentässä kuin maantieteellinen merkintä, kunnes varastot loppuvat.”

